33. Γράφοντας με το ζόρι αναμνήσεις ~ Λευκός θόρυβος\nΤρίτη, Φεβρουαρίου 10, 2009 The Motorcycle boy 30 γκολ αυτοί, σέντρα εμείς\nΜισοξαπλωμένος στο κρεβάτι μου, με τις αρβύλες του να κρέμονται από το κάγκελο όσο απολαμβάνει το Κάμελ που μου τράκαρε –προσπαθεί να στείλει σήματα τις τουλούπες καπνού, δεν τα καταφέρνει κι άσχημα. Κοιτάζω την αφίσα πάνω από το κεφάλι του, «Ζνορτ!», μουγκρίζει η αφίσα -δε βγαίνει νόημα.\n«Κατάλαβες;» λέει τελικά.\n«Κι εσύ τι σκοπεύεις να κάνεις τώρα;» ρωτάω.\n«Ξέρω ‘γω; Έχω μια θειά στην Καλιφόρνια, από το σόι της μάνας μου –λέω να ψάξω κατά κει για μεταπτυχιακό, όλο και κάποιο πανεπιστήμιο θα παίζει», απαντάει σκεφτικά ο Πέτρος.\n«Στην Καλιφόρνια; Τι μεταπτυχιακό θα κάνεις εκεί πέρα; Ηλεκτρόλυση παραισθησιογόνων;» γελάω.\n«Ακόμα κι αυτό –κάτι τέλος πάντων», μουρμουρίζει.\nΈχει έρθει να μου πει τα καθέκαστα, ο Τάκης έγινε δεκτός για μάστερ σε τρία αμερικάνικα πανεπιστήμια –«όσο κουβεντιάζαμε να την κοπανήσουμε για κάποιο αγρόκτημα στην επαρχία, αυτός ο πούστης συμπλήρωνε αιτήσεις για υποτροφία», έτσι το έθεσε. «Αγάπα τα ελαττώματα με τους φίλους σου», καταλήξαμε.\n«Άρα, είσαστε να την πουλεύετε και οι δυο σας», συμπεραίνω.\n«Μάλιστα. Καλή φάση –θα πηδήξετε και το στρατιωτικό για κάνα δυο χρονάκια...»\n«Ναι κι αυτό...»\n«Τι ‘μετά’;» με κοιτάζει παραξενεμένος. «Δεν υπάρχει ‘μετά’ –ποιος ασχολείται;»\n«Πες μου για το ταξίδι», τον παροτρύνω. Επειδή, τις μέρες της κατάληψης κάπως τους κάθισε και φόρτωσαν ζλίπι-σκηνή στο αμάξι του πατέρα του Τάκη, μετά φόρτωσαν το αμάξι σε πλοίο στο λιμάνι της Πάτρας και περάσανε απέναντι. Τουρ στην Ιταλία, επιστροφή μέσω Γιουγκοσλαβίας στεγνοί από φράγκα.\n«Είπαμε να κάνουμε κάτι οι δυο μας, δηλαδή ο Τάκης το πρότεινε –λόγω που θα χαθούμε σύντομα. Του έδωσε αμάξι ο γέρος, μποναμά επειδή τον δέχτηκαν τα αμερικάνικα πανεπιστήμια... Πέντε μέρες το ‘πήγαινε’, δεκαπέντε το ‘έλα’ –καλή φάση. Η Ιταλία δε λέει μία, αυτοκινητόδρομοι του χάους και βρώμικες πόλεις, πανάκριβη χώρα. Κοιμόμασταν στο αμάξι κυρίως, αλλά, άκου τι έγινε έξω από τη Ρώμη. Έχουμε στήσει τη σκηνή στο πλάι της οτοστράντα, νύχτα, ξαστεριά –είπαμε να ισιώσουμε λίγο από το στρίμωγμα του αυτοκινήτου. Δεν προλαβαίνουμε να αποκοιμηθούμε κι ανοίγουν οι ουρανοί, έτσι στο άσχετο, καρέκλες, καναπέδες, πολυθρόνες, είδη προικός... Δε μας παίρνει να μείνουμε στη σκηνή γιατί φοβόμαστε οτι θα μας παρασύρει το ρέμα και θα φτάσουμε Τίβερη ας πούμε. Πρέπει να μαζευτεί η σκηνή και να χωθούμε στο αυτοκίνητο –έχω την καταπληκτική ιδέα να βγάλουμε τα ρούχα μας όσο μαζεύουμε για να μη γίνουν μουσκίδια –σωστός;»\n«Δηλαδή διπλώνετε σκηνή ολόγυμνοι στη μέση της νύχτας;»\n«Με τα τσουτσούνια να καμπανίζουν;»\n«Ούτε μπροστά να ήσουνα!»\n«Όχι παρακάτω. Εκεί δίπλα, στα πέντε μέτρα περνάει ένα τρένο, είκοσι βαγόνια μακρύ! Γιατί μέσα στο σκοτάδι δεν πήραμε χαμπάρι οτι στήσαμε δίπλα στις γραμμές –περνάνε λοιπόν και βρισκόμαστε να χαιρετάμε τους αγουροξυπνημένους επιβάτες σε στυλ ‘θαυμάστε τους ιθαγενείς’!»\n«Ναι, κανονικά. Οι πρώτοι δεν μας παίρνουν είδηση, αλλά, όσο περνάνε τα βαγόνια γίνεται κινούμενη κερκίδα η υπόθεση, στο τέλος είχαν ανοίξει παράθυρα και χειροκροτούσαν. Μέχρι χαρτοπετσέτες και πλαστικές σακούλες μας πέταξαν!»\nΣβήνει το τσιγάρο, σηκώνεται να ξεμουδιάσει.\n«Ζόρικη φάση», παρατηρώ.\n«Στη Γιουγκοσλαβία τα είδαμε όλα, φοβερά μέρη, καταπληκτικές γυναίκες –βρεθήκαμε σε μια πλατεία, πιάσαμε κουβέντα με φοιτητές. Και φοιτήτριες φυσικά. Ωραία παιδιά, πέντε μέρες στη σειρά μας ταΐζανε και μας ποτίζανε –ντραπήκαμε και φύγαμε. Πριν τα σύνορα μας λυπήθηκε κάποιος αγρότης, μας πήγε σπίτι του να ξεκουραστούμε...»\n«Όμορφα πράγματα», παρατηρώ.\n«Μαλακίες. Χάλια ήταν», με προσγειώνει.\n«Πως αυτό;» απορώ.\n«Επειδή μετράμε ανάποδα τις μέρες ρε μαλάκα».\n«Μια ζωή έτσι δεν κάναμε;»\n«Κάνεις οτι δεν καταλαβαίνεις μου φαίνεται. Τότε μετράγαμε προς το τέλος, τώρα μετράμε προς το μέλλον –υπάρχει διαφορά!»\n«Θες να πεις οτι υπάρχει μέλλον τελικά;»\n«Στ΄αρχίδια μας νομίζω. Εμείς δεν θα είμαστε εκεί να το δούμε».\nΔε λέμε τίποτα άλλο –ανοίγω τηλεόραση και χαζεύουμε τα παιδικά, «Σουσάμι άνοιξε» ή κάτι παρόμοιο.\nΒαριόμαστε σύντομα. Κλείνω το δέκτη, σκαλίζω δίπλα στο πικάπ, καταλαβαίνω οτι δεν έχει όρεξη να μιλάμε άλλο. Βάζω δίσκο. «Δεν θυμάσαι τι πρέπει να πεις/ δεν θυμάσαι τι πρέπει να κάνεις/ δεν θυμάσαι που πρέπει να πας/ δεν θυμάσαι τι πρέπει να διαλέξεις/ Κατρακυλάς, κλέβεις, νιώθεις, γονατίζεις/ Όλοι οι μαστουρωμένοι/ τριγυρνάνε φορώντας χιτώνες από γλυκόριζα/ Δεν μπορώ να διστάσω/ και δεν μπορώ να περιμένω/ για το Δρόμο της Απόλαυσης».\nΧτυπάει η πόρτα διστακτικά, κοιτάζουμε ταυτόχρονα –δεν έχουμε όρεξη να απαντήσουμε. Η πόρτα ανοίγει –μπαίνει η Έλσα, κάπως αμήχανη επειδή δείχνουμε ενοχλημένοι. Δεν είναι ακριβώς έτσι, αλλά τέλος πάντων. Όταν βγήκα από την κατάληψη –δηλαδή, όχι εκείνη τη μέρα.... κάποια μέρα πέρασα από τους φίλους μου που είχαν αναλάβει να φροντίσουν την Έλσα. Την βρήκα ροδοκόκκινη να προσέχει το πιτσιρίκι του ζευγαριού, μια Έλσα πολύ χαρούμενη, άνετη σχεδόν. Την πήρα από εκεί πέρα, να μη γίνεται φόρτωμα –δεν ήθελε να γυρίσει σπίτι της, μίλαγε κάθε μέρα στο τηλέφωνο με τη μάνα της, «είμαι καλά, μην ανησυχείς, μη με ψάχνεις –κάποτε θα γυρίσω». Την έφερα σπίτι μου, τι άλλο να ΄κανα; Η δικιά μου η μάνα την αντιπάθησε πλήρως, «απολειφάδι και νευρόσπαστο –καμιά σχέση με την άλλη, είχε έναν αέρα εκείνη!» Ναι, αυτός ο αέρας μας πήρε και μας σήκωσε –χέσε μας ρε μάνα!\nΗ Έλσα ήταν ήσυχη, διακριτική και ανέλπιστα καλή στο κρεβάτι –τελικά αποφάσισε οτι δεν χρειαζόταν «να με ξεπεράσει» βιαστικά, πήρε τον χρόνο της. Κάποια συμβατική σχέση.\n«Το ηλιοβασίλεμα σού θυμίζει πετρωμένα σύννεφα/ νόμιζες οτι πέταγες μέχρι που άνοιξες τα μάτια σου/ και βρήκες τον εαυτό σου να πέφτει πίσω στα χτεσινά ψέματα/ Γεια σου Δρόμε της Απόλαυσης, το ξέρεις οτι εκείνη θα ξαναγυρίσει/ Κατρακυλάς, κλέβεις, νιώθεις, γονατίζεις».\n«Τι ακούτε;» ρωτάει η Έλσα.\n«Τιμ Μπάκλεϊ –κάτσε», λέω εγώ.\n«Ωραίο είναι», σχολιάζει όσο στριμώχνεται δίπλα μου.\n«Άκου παρακάτω», της κάνω νόημα να σωπάσει όσο η βελόνα κυλάει στο ενδιάμεσο αυλάκι.\n«Σε είδα να περπατάς/ μόλις χτες/ όταν έτρεξα να σε πιάσω/ εξαφανίστηκες/ και ο δρόμος έμεινε γκρίζος/ Το κερί έσβησε/ τώρα που έχεις φύγει/ γιατί η φλόγα ήταν πολύ φωτεινή/ τώρα που έχεις φύγει/ Σ΄άκουσα να γελάς/ μ΄εκείνο το γέλιο σου από χρυσάφι/ όταν σε φώναξα/ η σιωπή μού απάντησε/ και ο αέρας έμεινε παγωμένος/ Το κάστρο έπεσε/ τώρα που έχεις φύγει/ δεν χτυπάει πια η καμπάνα/ τώρα που έχεις φύγει/ Βρήκα ένα γράμμα/ τη μέρα που έβρεχε/ όταν πήγα να το ανοίξω/ στα χέρια μου απόμεινε/ μόνο στάχτη».\n«Δεν είναι για μένα αυτό», μουρμουρίζει η Έλσα.\n«Εντάξει, αλλά πρέπει να ξέρεις», της λέω.\n«Έχω βαρεθεί να μαθαίνω –εσύ δε μπούχτισες να μου τα λες;» φορτώνει εκείνη.\n«Πάμε πουθενά έξω;» πετάγεται ο Πέτρος. «Θα πάθουμε τυφλοποντικίαση εδώ μέσα...»\nΟ Τάκης μας περιμένει στο ΙΓΚΛΟΥ, όχι μόνος, αγκαλιά με μια πιτσιρίκα –ομιχλωδώς γνώριμη. Όταν βλέπει την Έλσα πλακώνεται στα καφριλίκια, τη θυμάται από την κατασκήνωση –πολλά γέλια. Πλευρίζω τον Πέτρο.\n«Ποια είναι αυτή ρε;»\n«Δεν τη θυμάσαι;» γελάει.\n«Για να ρωτάω!»\n«Κορίνα!» με διαφωτίζει.\n«Του μπόουλινγκ;» απορώ. Επειδή κάπως γεματούλα η μικρή, αλλά ζόρικη γκόμενα –αμέτρητα σκουλαρίκια.\n«Μα τι μαλάκας!» ξεφυσάει ο Πέτρος. «Κορίνα η αδερφή της Άννυς που την είχε ερωτευτεί από αρχαιοτάτων ο Τάκης! Και την πήδηξε στο άσχετο ο Αλέξης...»\nΞύνω το κεφάλι –κάτι μου θυμίζει το σκηνικό. Δηλαδή, εντάξει, την Άννυ τη θυμάμαι –σαχλογκόμενα αλλά δεν έχει σημασία. Αυτή την Κορίνα....\n«Δίνω ακόμα ένα στοιχείο –της έκανε ιδιαίτερα ο Τάκης, την είχαμε δει στο πάρτι της Άννυς πριν....»\nΚάτι ξεμπερδεύω από το κουβάρι –ένα πάρτι σκέτη κρεμάλα, φέραμε ποτά στη ζούλα επειδή στην κουζίνα παραμόνευαν οι γέροι, σπασμένα βάζα και η Άννυ να στριγκλίζει, κάπου εκεί δίπλα στην καρό ταπετσαρία ένα κοριτσάκι μαζεμένο...\n«Έλα ρε!» κάνω έκπληκτος. «Αυτή είναι πολύ μικρή ακόμα!»\n«Τη βλέπεις για πολύ μικρή;» μου κλείνει μάτι ο Πέτρος.\nΤώρα που το λέει...\n«Λοιπόν, όσο εσείς αναλύετε τα αναλλοίωτα εγώ λέω να πάρω τα κορίτσια μαζί μου –χρειάζομαι τη βοήθειά τους», ανακοινώνει ο Τάκης.\n«Πως αυτό; Δε σου φτάνει η μία; Θες δυο για να σου σηκωθεί πλέον;» χώνεται ο Πέτρος.\n«Όχι βλάκα –θέλω δυο για να ικανοποιηθώ, η μία θα μου κλατάρει», γκαρίζει ο Τάκης.\n«Έλα πάμε ρε σαχλαμάρα!» κακαρίζει η Κορίνα.\nΜένουμε πίσω σαν τους γέρους του Μάπετ σόου.\n«Τι παίζει για σήμερα;» τον ρωτάω.\n«Κυριακή δεν είναι;» απορεί.\nΣωστός. Κυριακή βράδυ –σινεμά, αυτό είναι νόμος.\n«Κέντρο. Έχει βγει ένα ελληνικό. ‘Η νύχτα της μεγάλης συνάντησης’», λέει ο Πέτρος.\n«Κι εμείς τι ρόλο βαράμε; Γιατί να ενοχλήσουμε;» απορώ.\n«Επειδή το έργο έχει και υπότιτλο...»\n«Όνειρα πάνω σε μια Γιαμάχα!»\nΚουνάει το κεφάλι. Τη βλέπω για εντελώς κανιβάλισμα τη φάση.\n«Που διάολο πήγαν;» αναρωτιέται ο Πέτρος.\n«Όπου και να πήγαν, θα ξανάρθουν», λέω.\nΠεριμένουμε έξω από το ταμείο του σινεμά, η προηγούμενη παράσταση δεν έχει τελειώσει ακόμα. Έχουν κρεμάσει ένα μαύρο πανό με άσπρα γράμματα πάνω από τον καθρέφτη του φουαγιέ.\n«Φεύγοντας θυμήσου να το σουφρώσουμε», κάνω νόημα στον Τάκη.\n«Εννοείται!» χαμογελάει. Μετά με παίρνει αγκαζέ, πάμε παραδίπλα.\n«Τι συμβαίνει;» αναρωτιέμαι.\n«Εσύ θα μου πεις. Πως την είδες; Επαναστάτης χωρίς αιτία και η Έλσα σωσίας της Νάταλι Γουντ;» σφυρίζει στο αυτί μου.\n«Κατά πρώτον, τι σ΄έπιασε και μαντρώθηκες κοντά ένα μήνα στο Πολυτεχνείο; Και κατά δεύτερον, τι δουλειά έχεις με το κοριτσάκι;»\nΤον σπρώχνω πίσω ελαφρά, δεν έχω όρεξη για καυγάδες.\n«Την είδα οτι θα ρίξουμε το κατεστημένο ρε κορόιδο –τι νόμισες; Φακ δε σύστεμ, φακ δε οθόριτις –κάπως έτσι. Κι αφού κάναμε την επανάσταση είπα ν΄αράξω για ξεχειμώνιασμα με την Έλσα –πως με βρίσκεις; Άστο, δε χρειάζεται να μου πεις –ασχολήσου καλύτερα με την φοίτησή σου στο Εμ Αϊ Τι, το Γιου Σι Ελ Έι και το Ελ Ες Ντι».\nΜε κοιτάζει χαμογελαστός.\n«Τι παπαριές είναι αυτές τώρα; Τι περίμενες δηλαδή; Να κάτσω εδώ σα βλάκας; Να περιμένω το φαντάρικο; Ή ν΄ανοίξω αγροκτήματα Αρόζα με τον άλλον;»\n«Ο άλλος πάντως το περίμενε!» παρατηρώ.\n«Φούμαρα!» γελάει και φεύγει βιαστικά.\nΜένω να τον κοιτάζω όσο απομακρύνεται –βγάζει εισιτήρια για όλους μας και κάνει νόημα να προχωρήσουμε προς την αίθουσα. Κόσμος βγαίνει από την προηγούμενη παράσταση, δεν βιάζομαι επειδή είμαι σίγουρος οτι δεν θα τον προλάβω –θα τον χάσω έτσι που απομακρύνεται.\n«Έλα –τι έπαθες;» με πιάνει από το χέρι η Έλσα.\n«Τίποτα –όλα εντάξει», απαντάω. «Απλά δεν έχω διάθεση...»\n«Αν θέλεις, μπορούμε...» ξεκινάει να πει.\n«Όχι δεν θέλω», την κόβω. «Πάμε μέσα».\nΗ ταινία είναι μια μπαρούφα μεγατόνων –πομπώδεις ατάκες, μία κάθε δέκα λεπτά και μετά μουγκαμάρα, υπόθεση της πυρκαγιάς, υπαρξιακά αδιέξοδα του κώλου.\n«Τι είπε τώρα;» με σκουντάει ο Τάκης.\n«Ξέρω ΄γω; Κάτι για νυχτερινά ιντερλούδια», ψιθυρίζω επειδή οι φωνές βγαίνουν σαγρέ από τα ηχεία.\nΣκάνε τότε μερικές μηχανές της περασμένης δεκαετίας –κάτι σούργελα με κασκαντέρ της δεκάρας.\n«Χώστα μεγάλε!» πεταγόμαστε όρθιοι από τις θέσεις μας.\n«Ρε μαλάκα –που ακούστηκε κόντρα να ξεκινάει με σούζα;»\n«Είναι η γνωστή σουζόκοντρα –την καθιέρωσε ο Στηβ Ντούζος!»\n«Θα πέσει αυτός!»\n«Μακάρι –μπας και γλιτώσουμε».\n«Δεν έπεσε ρε!»\n«Δεν έπεσε γιατί δεν είναι ο ίδιος. Ο προηγούμενος είχε μαρσπιέδες στα ψαλίδια –αυτός τους έχει στα σκελετά».\n«Θα πάψετε πια εκεί πέρα; Θέλουμε να δούμε την ταινία!»\nΓυρίζουμε απότομα –δυο σειρές πίσω μας ένας αχτένιστος αγριοκοιτάζει.\n«Τι θέλει αυτός ρε;»\n«Να δει την ταινία!»\n«Ε, και τον εμποδίζουμε δηλαδή αν μιλάμε;»\n«Ξέρω ΄γω; Μπορεί να βλέπει με τ’ αυτιά –τι να πω!»\n«Παλικάρι –εξωγήινος είσαι;»\n«Αν έρθω εκεί θα σου πω τι είμαι!»\n«Γιατί, από κει που είσαι δεν μπορείς;»\n«Δεν μπορεί ρε –είναι εξωγήινος!»\n«Αποσυντονίζει στις μεγάλες αποστάσεις –έτσι είναι αυτοί!»\n«Λες να ΄χει και τ΄αρχίδια στη μασχάλη;»\n«Θα σκάσετε ρε ή να φωνάξω την ταξιθέτρια;»\n«Ήταν καλή η ταξιθέτρια; Δε θυμάμαι....»\n«Ποια ταξιθέτρια, κορόιδο! Ένα άτομο έχει ο σινεμάς, εισιτήρια, κυλικείο, μανιατό προβολής!»\nΟ Τάκης σηκώνει τους ώμους και την πέφτει απότομα στην Κορίνα.\n«Έλα ρε μαλάκα, μη μου ξεκουμπώνεις το σουτιέν!» διαμαρτύρεται εκείνη.\n«Δηλαδή τι; Να πάω κατευθείαν στη φούστα;» απορεί ο Τάκης.\nΗ Έλσα κατουριέται στα γέλια, ο Πέτρος πανηγυρίζει.\n«Γαμήθηκε ο ηλίθιος –γαμήθηκε ολοσχερώς!»\n«Ο τύπος με το Εξ Τι –γκρεμοτσακίστηκε στο ίσωμα», με διαφωτίζει.\nΕκεί πάνω σκάει ένας ξεκούμπωτος βρωμιάρης.\n«Γιατί κάνετε φασαρία ρε; Εμποδίζετε τους ανθρώπους που θέλουν να παρακολουθήσουν!» μουγκρίζει.\n«Πέστα!» επικροτεί ο αχτένιστος από την πίσω σειρά.\nΣηκώνομαι φροντίζοντας να μην αφήνω κανέναν από πίσω μου να βλέπει ολόκληρη την οθόνη.\n«Και ποιος είσαι εσύ ρε θείο, που θες να κάνουμε ησυχία;» ρωτάω.\n«Ο ιδιοκτήτης είμαι –και βγάλτε το σκασμό μη φωνάξω αστυνομία».\nΒάζω τα χέρια στις τσέπες, τον κόβω.\n«Ο ιδιοκτήτης ε; Δηλαδή εσένα πληρώσαμε για να δούμε αυτή τη φόλα;»\nΟ ξεκούπωτος κοκκινίζει έτοιμος να βρίσει.\n«Σε ψάχναμε!» του λέω. «Θα μας τα ακουμπήσεις εδώ ή να περάσουμε από το ταμείο;»\n«Τι μου τσαμπουνάς τώρα;» φουρκίζεται ο τύπος.\n«Τα λεφτά μας πίσω –αυτό λέω. Η ταινία δε βλέπεται και, εντάξει, γι΄αυτό δε φταις εσύ –φταίνε οι απατεώνες που τη γυρίσανε. Αλλά δεν ακούγεται κιόλας τίποτα –μιλάνε οι ηθοποιοί και νομίζουμε οτι γουργουρίζουν γατιά. Λοιπόν, πως το νιώθεις; Θα μας τα σκάσεις εδώ ή να έρθουμε έξω;»\n«Ρε δε γαμιέστε τσόγλανοι που θέλετε και τα λεφτά σας πίσω!» αφρίζει ο βρωμιάρης.\nΚάθομαι πάλι κάτω –απλώνω τα πόδια στο μπροστινό κάθισμα.\n«Ακούς εξωγήινε;» φωνάζω προς τα πίσω. «Ή σε εμποδίζει η τσίμπλα στο μάτι;»\n«Έχει πολύ ακόμα;» ρωτάει ο Τάκης.\n«Εικοσάλεπτο σίγουρα», υπολογίζω.\n«Εντάξει προλαβαίνουμε!» πανηγυρίζει και ξαναπέφτει πάνω στην Κορίνα.\n«Μη ρε! Γαργαλιέμαι!» τσιρίζει εκείνη.\n«Ε, δεν τρώγεστε!» φωνάζει ο τύπος από την πίσω σειρά και σηκώνεται να φύγει τσαντισμένος.\n«Μείνανε πολλοί ακόμα;» ρωτάω τον Πέτρο.\n«Κάτσε να μετρήσω», λέει και γυρίζει προς τα πίσω, αλλά το κάθισμά του είναι ολίγον ερείπιο, οπότε σωριάζεται κανονικά –πόδια ψηλά και σφηνωμένος.\nΗ Κορίνα με την Έλσα παθαίνουν παροξυσμό, ο Τάκης ουρλιάζει, «ένα γιατρό, ένα γιατρό γρήγορα!»\n«Ρε μάγκες, τελικά έφταιγε η οπτική μου που δεν κατανοούσα την ταινία», σχολιάζει ο Πέτρος. «Τώρα που τη βλέπω στο πιο κωλοβιδωτό –νομίζω οτι έχει πολλά κρυφά νοήματα».\n«Την τσίχλα στη μπροστά καρέκλα βλέπεις, ηλίθιε –όχι την οθόνη!» φωνάζει ο Τάκης.\n«Ααα, είπα κι εγώ!» ησυχάζει ο Πέτρος. Για να ξεσφηνώσει από τη σπασμένη θέση του, ούτε λόγος βέβαια!\nΌταν τελειώνει η ταινία στέλνουμε τον Πέτρο να μπαλαμουτιάσει τον ιδιοκτήτη κι εμείς κατεβάζουμε το μαύρο πανό.\n«Δίπλωσέ το και πιάστο με τα χταπόδια», μου κάνει νόημα ο Τάκης.\nΞεκινάμε τις μηχανές, βγαίνει ο Πέτρος, του κάνουμε νόημα και φεύγουμε σφαίρα. Δεν υπάρχει καλύτερο πράγμα από μια κουλτουριάρικη ελληνική ταινία για το βράδυ της Κυριακής. Μετά όλα σου φαίνονται οτι τρέχουν με δαιμονισμένους ρυθμούς.\nΓίνεται τώρα αυτό το σκηνικό, επειδή αποφασίσαμε να πιούμε ένα ποτό πριν το διαλύσουμε γι΄απόψε –αποφύγαμε την πλατεία επειδή ακούγονται άσχημα πράγματα τις τελευταίες μέρες, καταλήξαμε παραλιακά. Διαλέξαμε ένα από τα μπαράκια στους μέσα δρόμους –έλα όμως που κάποιος έχει βάλει κλειδωμένες μπάρες στο πεζοδρόμιο για να μην ανεβαίνουν οι μηχανές!\n«Τι είναι αυτά ρε; Σε λίγο θα μας γαμήσουν κιόλας –δεν αφήνω τη μηχανή στο δρόμο να μου τη σαρώσει κανένας αυτοκινητάς!» φουντώνει ο Τάκης καθώς κατεβαίνει. Η Κορίνα τον ακολουθεί, εμείς μένουμε στις μηχανές μας.\nΤότε τους βλέπουμε να πλακώνουν τις μπάρες στα κλωτσίδια –φοράνε και οι δυο τους Ντοκ με σίδερο μπροστά, γίνεται κολασμένος θόρυβος.\n«Να τον μαζέψουμε ή να κρατήσουμε τα μπόσικα;» ρωτάω τον Πέτρο.\n«Το δεύτερο», λέει ενώ παίρνει θέση.\nΟι μπάρες έχουν κάτι ελάσματα που τις κρατάνε όρθιες –όχι πολύ γερά ελάσματα όπως φαίνεται. Και όλα θα πήγαιναν πρίμα αν δεν εμφανιζόταν ο φουσκωτός του μαγαζιού.\n«Τι κάνετε εδώ;» σκυλιάζει.\n«Εσένα τι σου φαίνεται να κάνουμε; Χώρο για να παρκάρουμε τις μηχανές –αυτό κάνουμε», μουγκρίζει ο Τάκης.\n«Οι μπάρες είναι του μαγαζιού!» λέει ο κτήνος.\n«Και το πεζοδρόμιο είναι ολονών –τι καταλαβαίνεις τώρα;» πετάγεται ο Πέτρος.\nΒλέπουμε τον μπράβο να χώνεται μέσα στο μαγαζί, τρέχω στον Τάκη.\n«Πάμε ρε πούστη, θα μας λιώσουν εδώ πέρα», τον τραβάω.\n«Άσε με να το γαμήσω το παλιοσίδερο!» ουρλιάζει.\n«Δε σου φταίει τίποτα η Κορίνα», ψιθυρίζω και τον σπρώχνω προς τη μηχανή του, φεύγουμε οριακά –επειδή ήδη βγαίνουν κάτι Ούνοι από το μαγαζί, έτοιμοι για όλα. Προλαβαίνω να δω οτι την κάνανε τη ζημιά ο Τάκης και η Κορίνα –αποχωρούμε κορνάροντας.\nΚαι καταλήγουμε σε ένα μπαρ της δυστυχίας –πίσω από τους καπνούς διακρίνω μερικούς γνωστούς από τη γειτονιά μου, αλλά, στην κατάσταση που είναι, δε νομίζω οτι με βλέπουν κι εκείνοι.\n«Τι σου ΄ρθε ρε μαλάκα;» ρωτάω τον Τάκη.\n«Μου ΄ρθε –μην το ψάχνεις...» μουρμουρίζει.\n«Δεν φταίνε οι μπάρες για όλα αυτά, ξέρεις», του λέω.\n«Όσοι δε φταίνε –πληρώνουν», απαντάει.\n«Κι όσοι φταίνε;»\n«Κι όσοι φταίνε, το ίδιο και χειρότερα –δεν στα ‘πανε;»\nΑνάβω δυο τσιγάρα, το δίνω το ένα –αράζουμε στα ποτά μας. Η Έλσα με την Κορίνα έχουν πιάσει την κοριτσοκουβέντα, τις παρακολουθούμε και χαιρόμαστε πολύ. Ο Πέτρος βρήκε ένα στόχο με βελάκια –έχει ξεσκιστεί εκεί πάνω, μέχρι να εμφανιστούν δυο λεβέντες που θέλουν να παίξουν στοίχημα. Έρχεται λοιπόν στο τραπέζι μας, ξανακάθεται.\n«Τι γίνεται εδώ πέρα; Οι κυρίες μιλάνε για μπικουτί και οι κύριοι για μπάλα;» χαμογελάει.\n«Είμαστε μικροαστούληδες γι΄αυτό!» του επισημαίνω.\n«Έχω πρόβλημα», λέει ο Τάκης.\n«Πρόβλημά σου!» τον γειώνει ο Πέτρος.\n«Πάμε παρακάτω», μουρμουρίζω.\n«Είμαι δαγκωμένος κάργα με την Κορίνα», συνεχίζει ο Τάκης σα να μην τρέχει τίποτα.\n«Εντάξει –κι εγώ κουμπάρος», τον διαβεβαιώνω.\n«Την τύφλα σου μέσα!» φορτώνει ο Τάκης. «Εντάξει, ο άλλος είναι χάπατο, αλλά ούτε εσύ δεν το πιάνεις το θέμα;»\n«Μα δεν καταλαβαίνεις; Τίποτα δεν καταλαβαίνεις πια;» μαϊμουδίζει ο Πέτρος κοιτάζοντάς με δήθεν επικριτικά.\n«Ε;» κάνω σα χάχας.\n«Ρε ζώα σας λέω οτι έχω τσιμπηθεί με τη γκόμενα κι αυτό είναι προμπλέμα γκράντε! Επειδή μετά το καλοκαίρι φεύγω για Αμέρικα, μαλάκες!»\n«Ε και; Φοβάσαι μη στα φορέσει;» γελάει ο Πέτρος.\n«Ας κάνει οτι γουστάρει –χέστηκα όσο δε θα ξέρω. Δεν φοβάμαι για εκείνη, για μένα φοβάμαι», ψιθυρίζει ο Τάκης.\n«Δηλαδή, μην την κερατώσεις και πως θα την ξανακοιτάξεις στα μάτια;» κάνω χαζά.\n«Ναι, αυτό –μην το γελάς καθόλου», απαντάει ο Τάκης.\n«Τι λε ρε παιδί μου! Τόση ηθικότης! Πάω να ξεράσω κι επιστρέφω», ξεκαρδίζεται ο Πέτρος.\n«Κοίτα –η υπόθεση έχει το παραμύθι της, σωστά; Και το παραμύθι είναι που μας κρατάει, αν το χάσουμε, βαράμε φαλιμέντο. Σωστά;» επιμένει ο Τάκης.\n«Ότι θες–ο γιατρός μας είπε ...» ξεκινάει ο Πέτρος.\n«Κόφτο μωρέ!» φορτώνει ο Τάκης.\n«Δεν είναι μόνο αυτό –έτσι;» τον ρωτάω.\n«Όχι, δεν είναι μόνο αυτό», παραδέχεται. «Εννοώ... εντάξει, το παραμύθι δεν είναι μεν αδιάβροχο, αλλά μπορούμε να το κρατήσουμε –αλληθωρίζοντας στις δύσκολες ώρες...»\n«Καλά το πας», επικροτώ. «Προχώρα τώρα στο παρασύνθημα».\n«Υπάρχει λοιπόν η γυναίκα της ζωής μου και αυτή δεν είναι η Κορίνα. Ακόμα χειρότερα, έχω την εντύπωση οτι θα βρω τη γυναίκα της ζωής μου στο Αμέρικα», ψιθυρίζει ο Τάκης.\n«Αυτά όλα τα ξέρει η Κορίνα;» ρωτάει ο Πέτρος.\n«Ρε συ, χαλασμένος είσαι; Αν τα ήξερε θα έλεγα οτι έχω πρόβλημα;» ξεσπάει ο Τάκης.\n«Αυτό το πράγμα πάντως... οτι θα βρεις τη γυναίκα της ζωής σου στην Αμερική.... έχουμε κάποιες ενδείξεις;» ρωτάω.\n«Ξέρω οτι θα τη βρω, άρα θα τη βρω», λέει ο Τάκης.\nΣωστός. Πάντα βρίσκεις ότι ψάχνεις –αν και μερικές φορές εύχεσαι να μην το είχες ψάξει.\n«Εσύ;» πετάγεται ο Πέτρος κοιτάζοντάς με.\n«Τι ‘εγώ’; Η γυναίκα της ζωής μου κι έτσι;» αναρωτιέμαι καθαρά για λόγους καθυστερήσεων.\n«Εγώ, ας πούμε, ξέρω οτι δεν υπάρχει γυναίκα της ζωής μου –όλες κάπου θα μου τη σπάσουν, όλες λειψές κι αυτό είναι το πρόβλημα. Να εξασφαλίσω έξοδο κινδύνου, με το ‘καλημέρα΄», λέει ο Πέτρος.\n«Καλά, εσύ είναι μαλάκας με πατέντα», σχολιάζει ο Τάκης.\n«Η γυναίκα της δικής μου ζωής είναι απλησίαστη», λέω.\n«Και η Άλεξ;» ρωτάει ο Τάκης.\n«Αυτό λέω κι εγώ», απολογούμαι.\n«Τι πάθατε εσείς; Σα συνταξιούχοι στο πάρκο μοιάζετε –να φέρω τίποτα πάπιες για τάισμα;» κοροϊδεύει η Κορίνα.\n«Κάποιους άλλους θα ταΐσουμε χαστούκια, μπιζουδάκι μου», της εξηγεί ο Τάκης.\n«Μπιζουδάκι;» κάνουμε μ΄ένα στόμα.\n«Έτσι μας αρέσει!» λέει σταθερά ο Τάκης.\n«Εκ του ‘μπιζού’ ή εκ του ‘βυζού’;» ρωτάει ο Πέτρος.\n«Άντε ρε παπάρα!» τον σκουντάει ο Τάκης. «Πληρώστε να πάμε παρακάτω!»\n«Για τα χαστούκια που έλεγες;» ρωτάω να μάθω.\n«Πως κι έτσι;» κάνει ο Πέτρος.\n«Επειδή οι μπάρες υποβαθμίζουν την προσωπικότητά μου και περιορίζουν την ελευθερία μου», ανακοινώνει ο Τάκης.\nΚοιταζόμαστε με τον Πέτρο. Συμφωνούμε χωρίς να πούμε λέξη –θα πονέσουμε πολύ απόψε.\nΠαρκάρουμε τις μηχανές στο πεζοδρόμιο απέναντι από το μαγαζί. Οι μπάρες μας χαιρετάνε αρκετά ξεχαρβαλωμένες.\n«Οι δυο σας θα μπείτε πρώτες –άσχετα με μας», λέει ο Τάκης στην Κορίνα και την Έλσα. «Δε θα μπλεχτείτε, σας χρειαζόμαστε για να την κοπανήσουμε, εντάξει;»\nΟι κοπέλες συμφωνούν, η Έλσα κάπως τρομαγμένη, η Κορίνα είναι έτοιμη να κατουρηθεί πάνω της από την έξαψη –ο Τάκης τους δίνει τα κλειδιά από τις μηχανές. Μετά περιμένουμε να μπουν μέσα, μετράμε δίνοντάς τους χρόνο.\n«Πάμε», λέει ο Τάκης.\n«Είσαι σίγουρος;» ρωτάει ο Πέτρος.\n«Καθόλου», απαντάει ο Τάκης.\n«Πάμε λοιπόν –να σιγουρευτούμε», παρατηρώ.\n«... οτι κάνουμε μεγάλη μαλακία», συμπληρώνει ο Πέτρος.\nΈχει αρκετό κόσμο μέσα στο μαγαζί αλλά δεν δυσκολευόμαστε να σταμπάρουμε τον κτήνος. Στέκεται δίπλα στο κουβούκλιο του ντιτζέι και μισοκοιμάται όρθιος.\n«Πιάσε τρία ουισκάκια τσίλικα», του ξηγιέται ο Τάκης.\nΟ τύπος παίρνει φωτιά με τη μία, μπερδεύεται ανάμεσα στο να μας βρίσει και να μας πλακώσει.\n«Ίσα μωρή γκαρσόνα –βάλε να πάνε», τον στριμώχνει από την άλλη μεριά ο Πέτρος.\n«Θα σας θάψω ρε!» μουγκρίζει ο τύπος και βουτάει εμένα από τους γιακάδες.\nΟ Τάκης του σκάει μια στ΄αυτιά, τον σπρώχνουμε μετά και πέφτει παρέα με κάτι ποτήρια. Αλλά είναι γρήγοροι οι καργιόληδες –πριν ανοιγοκλείσουμε μάτι έχουν μαζευτεί τριγύρω μας. Ο κτήνος σηκώνεται βιαστικά.\n«Φύγαμε!» ουρλιάζει ο Τάκης και πετάει ένα εύκαιρο ποτήρι μπύρας στον πιο κοντινό του.\nΠισωπατάμε σπρώχνοντας, βάζουμε πελάτες μπροστά, όσο οι άλλοι κοπανάνε στον αέρα. Έχουμε λίγα μέτρα για την πόρτα όταν σκουραίνουν τα πράγματα, επειδή μας τέλειωσαν οι πελάτες και αρπάζουμε μπόλικες μπουνιές. Κλωτσάμε έτσι για τη χαρά της συμμετοχής, αλλά κυρίως τις τρώμε. Και τότε σκάει το σύμπαν σε πολύχρωμες γυάλινες σταγόνες. Οι τύποι φρενάρουν ξαφνιασμένοι, οι προθήκες με τα ποτά πίσω από τη μπάρα σκάνε με θόρυβο, κατά τόπους. Ξέρουμε τι έχει γίνει. Κάνουμε ένα μίνι ντου, μετά συνθημάτων, «πίσω ρε τσογλάνια», «άντε γαμηθείτε παλιοχαμούρες» -οι κοπέλες το παίρνουν γραμμή, σταματάνε να πετάνε ποτήρια και κόβουν λάσπη. Τις ακολουθούμε όσο οι άλλοι ανασυντάσσονται.\nΣτο δρόμο παρακαλάμε όλους τους υπαρκτούς κι ανύπαρκτους θεούς να πάρουν οι μηχανές με την πρώτη –κάποιος απ΄αυτούς μας ακούει και φεύγουμε στο τσακ. Πλάι μας σκάνε μπουκάλια και γαμωσταυρίδια. Περνάμε τρία κατακόκκινα φανάρια μέχρι να σταματήσουμε.\n«Ζούμε όλοι;» αναρωτιέται ο Τάκης.\n«Ναι –τι κρίμα, έτσι;» γελάει ο Πέτρος.\n«Εντάξει τότε, το διαλάμε. Ο καθένας σπίτι του», μουγκρίζει ο Τάκης.\nΗ Κορίνα πίσω του γελάει υστερικά –από την ώρα που ανεβήκαμε στις μηχανές, κάτι του λέει στ΄αυτί, εκείνος δείχνει να συμφωνεί σκυθρωπός.\n«Καληνύχτα ρε σεις», λέω βάζοντας ταχύτητα.\n«Κακό ψόφο τσόγλανε», μου εύχεται ο Τάκης γκαζώνοντας.\nΓια εκατό μέτρα πάμε όλοι δίπλα-δίπλα, μετά στρίβω χωρίς να βγάλω φλας και χάνομαι στους παράδρομους της λεωφόρου. Νιώθω την Έλσα πίσω μου κάπως ασταθή, κόβω ταχύτητα.\nΆψυχη την ακούω, σταματάω στην άκρη του δρόμου και γυρίζω να τη δω. Ένας λεκές από αίμα στο παντελόνι της.\n«Τι έγινε ρε γαμώτο;»\n«Κόπηκα στο χέρι από κάτι γυαλιά –δεν είναι τίποτα».\nΠαίρνω το χέρι της, το κοιτάζω –ένα περιποιημένο κόψιμο στην παλάμη. Βλαστημάω μέσα από τα δόντια μου και ξεκινάω φουριόζος. Δεν είμαστε μακριά από το σπίτι.\nΑν θες να ξέρεις, ο Τάκης προσπάθησε να ξεφύγει από την παγίδα που έστησε στον εαυτό του. Δεν υπήρχε βέβαια ούτε μία πιθανότητα στο εκατομμύριο –γι΄αυτό άλλωστε και το προσπάθησε.\nΑλλά εσύ δεν θες να ξέρεις τίποτα απ΄όλα αυτά.\nΆντε πια... Σαν δόση περιμένουμε την συνέχεια της ιστορίας! 'Waiting For My Man' έχει καταντήσει η φάση!\nΔιακρίνω μια επιτάχυνση της ροής της ιστορίας... φτάνουμε στο τέλος;\nΦεβρουαρίου 10, 2009 3:31 μ.μ.\nΝαι φίλε -τελευταίο μέρος είναι αυτό, το τρίτο. Μπορεί και να κουράστηκα -δεν είμαι του τόσο μόνιμου.\nΥ.Γ.: Στο χρωστάω με τον θάνατο του Λουξ, μου έφτιαξες τη μέρα κουφάλα! Θα στο ξεπληρώσω από κοντά.\nΦεβρουαρίου 10, 2009 3:40 μ.μ.\nΟκ, δεκτό, οι "πληρωμές" (σε ζύθο ή άλλο αλκοολούχο της προτιμήσεως σας) για τον Lux από κοντά!\nΦεβρουαρίου 10, 2009 3:53 μ.μ.\nΈκλεισε! Τις λεπτομέριες θα τις κανονίσει γνωστή μεγαλοδημοσιογράφος του χώρου (χεχεχεχε)\nΦεβρουαρίου 10, 2009 4:57 μ.μ.\nRaZz the poi girl είπε...\napapa ti mizeria ein touth. to diavasa kai se nekrh mera dw pera, hr8e ki edese. re vaze kana disclaimer, anagnwstes sthn eksoria ths Xwras Pou Exei Tsakw8ei Me ton Hlio na mhn to diavasoun mexri na feksei. or something. anyway anyhow provlepw big bang in teh end. its going around all nice and shiny, keep up.\nΦεβρουαρίου 10, 2009 8:29 μ.μ.\nΤο σημερινό κομμάτι είναι αφιερωμένο στους Έλληνες φοιτητές του εξωτερικού που τιμούν τη χώρα μας στα πέρατα της οικουμένης, χαχαχα.\nΜην περιμένεις καμιά έκρηξη στο τέλος πάντως -μιλάμε για πραγματική ζωή. Μιζέρια δηλαδή.\nΦεβρουαρίου 10, 2009 8:47 μ.μ.\nτι μιζέρια; αυτό είναι καφρίλα με τα όλα της.\nνομίζω πως καλά κάνει που σπάει η παρέα για λίγο. ώρα για ενδοσκόπηση.\nθα μου πεις, πόσο ακόμη;\nΦεβρουαρίου 11, 2009 5:32 μ.μ.\nΞέρει τι λέει αδερφέ μου, επειδή κάνει μεταπτυχιακό στην αλλοδαπή -χτύπησα στα ίσα εκεί πέρα.\nΑλλά, φυσικά είναι καφρίλα -τι άλλη διέξοδος υπάρχει όταν βλέπεις να πέφτει η κουρτίνα;\nΠόσο και για πόσο;\nΦεβρουαρίου 11, 2009 6:08 μ.μ.\nόταν πέφτει η κουρτίνα/αυλαία παρακαλάς να είσαι από την έξω πλευρά.\nκαι να μη σε παρασύρει το χειροκρότημα.\nΦεβρουαρίου 11, 2009 6:30 μ.μ.\nThanks gia ton Buckley, to akousa, goustara kai 8a to paiksw kai to vrady sthn ekpomph to Pleasant Street...;)\nΦεβρουαρίου 11, 2009 6:39 μ.μ.\nPeriergo re, akouges kai KOLTOURA totes ektos apo "bz bz bz bz and i don't know why"?\nPlakitsa e. ;)\nΦεβρουαρίου 11, 2009 6:42 μ.μ.\n"Αν θες να ξέρεις, ο Τάκης προσπάθησε να ξεφύγει από την παγίδα που έστησε στον εαυτό του. Δεν υπήρχε βέβαια ούτε μία πιθανότητα στο εκατομμύριο –γι΄αυτό άλλωστε και το προσπάθησε.\nΑλλά εσύ δεν θες να ξέρεις τίποτα απ΄όλα αυτά."\nΑπό τι να ξεφύγει ο Τάκης ;\nΕννοείς ότι στην πραγματικότητα ο Τάκης δεν ήθελε να πάει στο Αμέρικα ή υπήρχε κάτι άλλο με τον μοναδικό και ανύπαρκτο έρωτα της ζωής του;\nΓιατί δεν τα κατάφερε να ξεφύγει ;\nΉθελε τελικά να πάει στα ξένα ή αι μεγάλαι δυνάμεις τον επηρέασαν ;\nΞηγήσου φιλαράκι !\nΦεβρουαρίου 11, 2009 8:23 μ.μ.\nΣαμσόν, όταν πέφτει η κουρτίνα πέφτει και σκοτάδι μαζί. Τότε, όλες οι πλευρές ίδιες είναι. Χειροκρότημα; "Σε όλη μου τη ζωή προσπάθησα να μην κάνω θόρυβο, να μην ενοχλήσω", όπως έλεγε κι ο Ηλιόπουλος, στην τελευταία σκηνή του Δράκου. Πηγαίνοντας προς τις ράγες, το ξημέρωμα.\nFixit, ο συγκεκριμένος δίσκος του Μπάκλεϊ, το Γκουντμπάι εντ Χέλλο, είναι κατά την ταπεινή μου γνώμη η καλύτερός του και ένας από τους καλύτερους δίσκους που έχω ακούσει στη ζωή μου. Τσέκαρε και το Ουάνς Άι Γουόζ -ένα από τα δυνατότερα ερωτικά τραγούδια που γράφτηκε ποτέ.\nΕ, μη νομίζεις -ακούγαμε και λίγο κουλτούρα πέρα από τα "απαπάου μάου μάου", για να το παίξουμε σοβαροί στις γκόμενες, καθότι αν θέλεις να στρώσεις φάση μέχρι και Έλλη Πασπαλά ακούς φιλαράκι! Τι να λέμε τώρα; Χαχαχα (Πάντως, κουλτούρα με όλα τα γράμματα κεφαλαία ήταν ο Πίτερ Χάμιλ -εκεί να σε δώ μάγκα μου αν αντέχεις!)\nΦεβρουαρίου 12, 2009 8:52 π.μ.\nΣωτήρη, κατά πρώτον σου έριξα και τραγουδάκια μέσα -για να μη λες δηλαδή!\nΑπ΄αυτά που ξέρω για τον Τάκη, θα σου πω, εντελώς μεταξύ μας, οτι πάταγε σε δυο βάρκες. Βλέπεις, είχε την ατυχία να έχει καλές σχέσεις με τους γονείς του -αυτό ήταν σκέτη καταστροφή στην εποχή μας. Δυο άνθρωποι τον τρώγανε από μέσα -ένας φυτεμένος με ρίζες βαθειές κι ένας φτιαγμένος στο δρόμο με οργή πολλή.\nΔίνω παράδειγμα: η γυναίκα της ζωής του θα ήταν αυτή που θα έκανε μαζί της οικογένεια ΚΑΙ θα την ερωτευόταν τρελά. Ποιο πήγαινε πρώτο; Άντε βγάλε άκρη.\nΈνας σουβλατζής τον είχε πει κάποτε "ζωγράφο ψυχών" και μια γνωστή μας ψυχολόγος τον είχε πει "γαμημένο υποκριτή που κλέβει στα τεστ".\nΑυτά όλα τα λέω επειδή δεν χωράνε να γραφτούν στην ιστορία -κάποια δικαιολογία φιλαράκο μου!\nΦεβρουαρίου 12, 2009 9:01 π.μ.\nΜας γάμησες την ψυχολογία (όχι μάμησες και γ@μησες και μπουρμπούτσαλα), απλά μας την γάμησες.\nΓεγονός αναπόφευκτο (προβλέπω),είναι ότι όσα "μπαμ" και να κάνεις από εδώ και μπρος στο 3ο μέρος, στο τέλος θα μας αφήσεις κάπου Φιλελληνων και Τάδε γωνία, μέσα σε απόλυτη τρομακτική ησυχία. Κι ενώ θα την κάνεις βιαστικά με το δίτροχο, μη τυχόν και μολυνθείς από την χρωματιστή απελπισία μας, εμείς θα αναρωτιόμαστε "τι στο καλό θέλαμε και πήγαμε σ' αυτό το πάρτυ;".\nΚαι τότε φίλε, θα χρωστάς.\nΦεβρουαρίου 12, 2009 9:30 π.μ.\nΦιλελλήνων στη μέση φίλε -όχι γωνία. Εκεί που έφευγε το Μάτζικ Μπας. Ναι, έχεις δίκιο, δεν προειδοποίησα, αλλά νομίζω οτι δεν θα με άκουγε και κανένας αν το έκανα.\nΧρωστάω χρόνια τώρα και όταν πάω να ξεχρεώσω τον ένα λογαριασμό, ανοίγω άλλον -παλιοκατάσταση.\nΦεβρουαρίου 12, 2009 9:35 π.μ.\nOlo to disko akousa kai gamaei oloklhros kai 8a paw na to parw kai se vinylio-vevaiws, vevaiws.\nApo Hammill sketo den katexw, katexw omws apo VDGG, ti mas perases re? aksestous amorfwtous troumetallous pou ymnoume olh mera ton Odin? :P\nΦεβρουαρίου 12, 2009 2:23 μ.μ.\nΕγώ σε βινύλιο τον έχω και πρόσφατα τον αγόρασα σε σιντί για να βρίσκεται.\nΑν ποτέ βρεθείς κοντά σε Χάμιλ, σου προτείνω Nadir's Big Change και Chameleon in the Shadow of the night. Οι VDGG θεοί -δεν το συζητάμε, αξιώθηκα να τους δω όταν ήρθαν Ελλάδα κι ακόμα το θυμάμαι και παθαίνω.\nΑμόρφωτοι είσαστε έτσι κι αλλιώς -αφού βγαίνουτε στους δρόμοι και κάνουτε φασαρίαι, δεν διαβάζεις εφημερίδες, δεν βλέπεις ειδήσεις; Τον Όντιν δεν τον γνώρισα προσωπικώς -αλλά είχα συναντήσει κάποτε μια Οντίν με καρέ μαλλί και πράσινο μάτι που ευχαρίστως θα την υμνούσα όλη μέρα αν καταδεχόταν να μου ρίξει δεύτερη ματιά.\nΦεβρουαρίου 12, 2009 2:35 μ.μ.\nEpeidh eimai tou psaksimatos genikws...\nYpo8etw pws o logos pou o hrwas "etyxe" na shkwsei apo to kouti me tous diskous disko tou Buckley exei na kanei me to pws pe8ane o kallitexnhs? Kai me thn Alex? De lew alla, nai h oxi pes mou.\nOxi pws exei shmasia sthn telikh, apla ksereis...gia to...paraskhnio ths tainias. :P\nΦεβρουαρίου 13, 2009 3:36 π.μ.\nΧαχα, κουφάλα παρασκηνιακέ τύπε! Σαφώς και έχει να κάνει με την Άλεξ η επιλογή δίσκου, προτίμησα αυτή την αναφορά παρά μια παράγραφο κλαψούρας. Όσο για τον τρόπο που πέθανε ο καλλιτέχνης... κάτσε να δημοσιεύσω το επόμενο κεφάλαιο ρε φίλε! Θα μας το κλείσεις το μαγαζί δηλαδή!\nΦεβρουαρίου 13, 2009 8:43 π.μ.\nPes kai pou einai o Kremastos Lagos twra giati diavaza pali xtes to Synnefaki ki exw "faei" thn paralia sto myalo mou. Perniemai vlepeis oti thn kserw idiaiterws kala...hahahahaha.\nΦεβρουαρίου 13, 2009 12:45 μ.μ.\nΕντάξει, υποθέτω οι υπόλοιποι δεν διαβάζουν εδώ πέρα -πάλιωσε η δημοσίευση.\nΑπό παραλιακή μιλώντας, ανεβαίνεις προς Βούλα, το βουνό αριστερά με το γκρεμό. Από Βουλιαγμένης πρέπεις να κόψεις πλάγια από τη Βούλα, εκεί που κάποτε ήταν ο Επίκουρος. Και όλο πάνω. Προσοχή στα φίδια βεβαίως!\nΦεβρουαρίου 13, 2009 12:52 μ.μ.\nEkleise o Epikouros? :O\nΦεβρουαρίου 13, 2009 1:50 μ.μ.\nΝαι, δυστυχώς! Δεν έχει μείνει πλέον τίποτα όρθιο σ΄αυτό το κράτος, κατέπεσαν τα χρηστά ήθη -Μαμελούκοι θα καταντήσουμε σύντομα όλοι μας! Ούτε ένα χάμπουγκερ της προκοπής δεν θα μπορούμε να φάμε! Και ο Επίκουρος έκλεισε και το Σιρόκο μεταφέρθηκε στη Συγγρού! Ντροπή τους, αυτό έχω μονο να πω!\nΦεβρουαρίου 13, 2009 1:55 μ.μ.\nRe twra katalava pou ennoeis!Panorama panw...den iksera oti legetai etsi h perioxh. Emeis Panorama to leme kai to xoume gia metamesonyktia kavantza me ais8hma...\nΦεβρουαρίου 13, 2009 4:36 μ.μ.\nΈλα γειά σου! Ο Λαγός είναι πάνω από το Πανόραμα της Βουλάς και αριστερά. Το Πανόραμα πλέον έχει χτιστεί όλο -στο Λαγό έχω να ανέβω κοντά 10ετία, δεν το πολυαντέχω.\nΦεβρουαρίου 13, 2009 7:05 μ.μ.\nPantws xtes pou diavasa to synnefaki to da me allo mati. Oxi kalytero h xeirotero, apla me ena mati parapanw-to CD me Cave, Dream Syndicate kai ta toiauta, h pitsirika pou akouge to gio tou Buckley sto amaksi, o Lagos, oloi oi xarakthres pou allazoun alla enas menei se oles tis istories idios...\nYou don't have to answer to this comment if you don't want to;)\nΦεβρουαρίου 13, 2009 8:06 μ.μ.\nΝαι, υπάρχει αυτός ο χαρακτήρας που μένει ίδιος -μη σου πω οτι και οι υπόλοιποι χαρακτήρες ίδιοι είναι σε όλες τις ιστορίες, απλά, σε κάθε μια βγαίνει κάποια διαφορετική τους γωνία.\nΈλεγε κάποτε ο Νικολαϊδης, "δεν κάνω διαφορετικές ταινίες, όλο την ίδια ταινία γυρίζω" κι αυτό νομίζω είναι από τα πιο σωστά πράγματα που έχω διαβάσει.\nΚάθε άλλο μάτι είναι χρήσιμο, γιατί μας χρειάζεται κάπου. Κάποτε.\nΣαν τις μύγες κι εμείς.\nΥ.Γ.: Προσπάθησα να ΜΗΝ απαντήσω, δεν ξέρω τι κατάφερα.\nΦεβρουαρίου 13, 2009 8:31 μ.μ.\nκανεις δε ξεφευγει απο τις δικες του παγιδες γιατι ξερει που ειναι και πεφτει πανω...\nΦεβρουαρίου 13, 2009 9:53 μ.μ.\nΧμ, υπάρχει και το σχετικό ανέκδοτο με τον Πόντιο που βλέπει μπροστά του τη μπανανόφλουδα και λέει "πάλι θα την πατήσω ο μαλάκας!"\nΚάτι ποιο μαύρο δεν έχω ακούσει.\nΦεβρουαρίου 13, 2009 9:56 μ.μ.


Μηνύματα: 147 Παράθεση Απάντηση Αποστολή: 23/Δεκεμβρίου/2019 ώρα 09:25\nΜηνύματα: 1851 Παράθεση Απάντηση Αποστολή: 07/Ιανουαρίου/2020 ώρα 14:09\nΜηνύματα: 9261 Παράθεση Απάντηση Αποστολή: 19/Μαρτίου/2020 ώρα 19:16\nΜηνύματα: 147 Παράθεση Απάντηση Αποστολή: 03/Ιουνίου/2020 ώρα 17:56\nΤο να μην συνεχίσει κάποιος το καράβι είναι δύσκολο...\nΟποίο δρόμο και να διαλέξεις το δίπλωμα Γ τάξης είναι λίγο για να βρεις δουλειά στη στεριά.\nΣτις ΑΕΝ δεν κόβεται άτομο με δυσλεξία αλλά θα πρέπει να δίνεις γραπτά τις εξετάσεις.\nΑλλοι διέξοδοι στην παρούσα εποχή δύσκολο.\nΘα χρειαστείτε χρόνια στα πλοία και κάποιο μεταπτυχιακό στο μέλλον.\nΜηνύματα: 52 Παράθεση Απάντηση Αποστολή: Από χθες ώρα 00:09\nΠολύ δύσκολο το να μην πας σε πλοίο μετά την ΑΕΝ. Τουλάχιστον για τα πρώτα χρόνια.


Για τα Αναστενάρια - αφήγηση σε πρώτο πρόσωπο - Φολκλόρ\n"Είναι απαραίτητο να διαθέτεις καθαρό πνεύμα και θέληση για γνώση"\nΤα Αναστενάρια είναι τελετή που εκτελείται από μια κλειστή κοινωνία εδώ και αιώνες και καλύπτεται από μυστικισμό. Το 2009 τα Αναστενάρια συμπεριλήφθηκαν στην Λίστα της ΟΥΝΕΣΚΟ για την Άυλη Κληρονομιά και στην Εθνική Αντιπροσωπευτική λίστα της Άυλης Κληρονομιάς «Ζωντανοί ανθρώπινοι θησαυροί – Βουλγαρία».\nΠολλοί επιστήμονες συνδέουν αυτήν την πρακτική με τους Θράκες αν και δεν υπάρχουν ακριβείς πηγές για την προέλευση των μυστηρίων. Οι πληροφορίες που σήμερα είναι εύκολο να βρεθούν αφορούν την φαινομενολογία της γιορτής αλλά το νόημα μεταδίδεται από τους ηλικιωμένους αναστενάρηδες σε άτομα που νιώθουν αληθινό δεσμό με τις τελετουργίες και την κοινότητα που τις εξασκεί.\nΤα Αναστενάρια διατηρούνται σαν έθιμο σε κάμποσα χωριά της Στράντζα (ΝΑ Βουλγαρία) και στην Βόρεια Ελλάδα, μεταξύ προσφύγων από την Ανατολική Θράκη. Οι αναστενάρηδες χορεύουν πάνω στα κάρβουνα στην γιορτή των Αγ. Αγ. Κωνσταντίνου και Ελένης στις 3 Ιουνίου (με το παλιό ημερολόγιο). Στις αρχές του 20ού αιώνα το έθιμο κατακρινόταν από την εκκλησία σαν δαιμονισμός ενώ τον καιρό του σοσιαλιστικού καθεστώτος απαγορεύτηκε από το κράτος. Στην Βουλγαρία αναγεννήθηκε μετά το 1989 ενώ στην Ελλάδα κάποια στοιχεία έχουν τροποποιηθεί.\nΤο θάρρος να μπαίνεις στην φωτιά μεταδίδεται κληρονομικά», λέει ο Γκεόργκι Ηλίεβ που κατάγεται από 2 σόγια αναστενάρηδων που μετοίκησαν στα χωριά Κωστή και Μπροντίλοβο από την Ανατολική Θράκη το 1913. Ο Γκεόργκι είναι παραδοσιακός τραγουδιστής, προεδρεύει της Θρακικής Λέσχης «Άγ.Άγ. Κωνσταντίνος και Ελένη» στην πόλη Τσάρεβο, κοντά στο Αχτόπολ (βουλγ. Μαύρη θάλασσα) και διευθύνει το Παραδοσιακό ανσάμπλ «Χασεκία». Πρόκειται για έναν νέο άνθρωπο, από τους λίγους που εξασκούν την πρακτική των Αναστεναρίων στην τελετουργική του ολότητα.\n«Πολλοί συνδέουν τα Αναστενάρια με τον χορό μέσα στην φωτιά αλλά αυτό δε είναι όλο, λέει εκείνος. Υπάρχουν στοιχεία που είναι βασικά για την τελετουργία. Οι παλιές πηγές λένε πως τα Αναστενάρια ξεκίνησαν από το χωριό Κωστή. Εκεί το έθιμο ήταν πολύ εξαπλωμένο και το τηρούσαν με ευλάβεια. Εγώ ένιωσα συνδεδεμένος με την τελετουργία πριν από 15 χρόνια όταν ξαφνικά έχασα και τους 2 παππούδες μου σε σύντομο χρονικό διάστημα. Ήρθα σε επαφή με τους διοργανωτές της γιορτής στο Κωστή και παραβρέθηκα. Δεν θυμάμαι τι ακριβώς με έκανε να μπω στην μεγάλη φωτιά, απλά το έκανα. Είμαι ευγνώμων στους ανθρώπους που μου έχουν αποκαλύψει κομμάτια του μυστηρίου. Έμαθα πολλά από φίλους μου στην Βόρεια Ελλάδα που είναι απόγονοι προσφύγων από τα χωριά Κωστή και Μπροντίλοβο. Στην αρχή με δέχτηκαν δύσκολα αλλά οι άνθρωποι αυτοί έχουν κριτήρια με τα οποία αποφασίζουν σε ποιόν να αποκαλύψουν και τι. Κάποια πράγματα έμαθα από τους συγγενείς μου – η γιαγιά μου ήταν αναστενάρισσα και εξασκούσε το τελετουργικό αλλά η κόρη και η νύφη της αν και κατείχαν την γνώση των μυστηρίων δεν είχαν την δυνατότητα να την εξασκούν λόγω της απαγόρευσης. Αυτές οι δυο γυναίκες μετέδωσαν την παράδοση στην γιαγιά μου αλλά περισσότερο σαν διήγηση για τον τρόπο με τον οποίο συμβαίνουν τα πράγματα. Τα Αναστενάρια κατά τη γνώμη μου προέρχονται από τους Θράκες αλλά κατά τον εκχριστιανισμό του ντόπιου πληθυσμού συνδέθηκαν με την νέα θρησκεία διατηρώντας μόνο στοιχεία τα οποία ο Χριστιανισμός δεν απωθούσε».\nΟ Γκεόργκι μας διηγήθηκε για την πρώτη του επίσκεψη στα μέρη των αναστενάρηδων στην Ελλάδα.\n«Η πρώτη μου σκέψη όταν τους είδα να χορεύουν στα κάρβουνα ήταν «γιατί έχουμε επιτρέψει να χάσουμε τόσο πολλή από την γνώση για την τελετουργία αυτή», λέει εκείνος. Στην συνέχεια ξόδεψα πολλές δυνάμεις και πόρους για να αναγεννήσω βασικά στοιχεία και να γίνουν γνωστά σε μεγαλύτερο κύκλο ανθρώπων. Δεν πρόκειται για παράσταση, δεν μας ενδιαφέρει να μας χειροκροτήσουν, οι θεατές της τελετουργίας δεν είναι κοινό. Ο καθένας το κάνει για τον εαυτό του. Εγώ θεωρώ αποστολή μου να συγκεντρώσω τον άγραφο κανόνα για να μπορούν τα Αναστενάρια στην Βουλγαρία να ξαναπάρουν την αυθεντική τους μορφή».\nΤα Αναστενάρια στο παρελθόν ξεκινούσαν από τον Ιανουάριο – την ημέρα του Αγίου Βασιλείου, ο οποίος είναι ιδιαίτερα τιμώμενος από τους αναστενάρηδες. Η επόμενες σημαντικές ημερομηνίες ήταν οι γιορτές του Αγ. Αντωνιου, του Αγ. Αθανασίου και του Αγ. Ευθυμίου. Την Κυριακή πριν των Αγ. Αγ. Κωνσταντίνου και Ελένης διοργανώνονταν το πανηγύρι του Βλάχοβ ντολ, έπειτα ακολουθεί η γιορτή της μητέρας (αυτοκρατόρισσας) και του γιού (αυτοκράτορα) που είναι και η βασική για τους αναστενάρηδες, το καλοκαίρι σημαντικές είναι οι γιορτές του προφήτη Ηλία, του Αγ. Παντελεήμωνα, της γέννησης του Αγ. Ιωάννη Προδρόμου.\n«Το μέρος στο οποίο γιορτάζεται το πανηγύρι του Βλάχοβ ντολ είναι μοναδικό, λέει ο Γκεόργκι. Έχει απίθανη ενέργεια και είναι εμβληματικό για την Στράντζα και τα Αναστενάρια. Θεωρείται πως πρόκειται για την κοιτίδα της τελετουργίας».\nΦέτος στις 3 Ιουνίου, στην γιορτή του Κωνσταντίνου και της Ελένης, λόγω του κορονοϊού θα υπάρξουν περιορισμοί όσον αφορά την συγκέντρωση πλήθους θεατών. Το έθιμο στο χωριό Μπάλγκαρι θα τελεστεί σε πολύ στενό κύκλο.\n«Σ΄αυτό το χωριό στο παρελθόν μαζεύονταν για την γιορτή 5 000 – 6 000 άτομα, λέει ο Γκεόργκι. Υπάρχουν στιγμές που η ατμόσφαιρα είναι αποπνικτική. Αυτό όμως δεν είνα καλό για το τελετουργικό, ενοχλεί τους μύστες. Γι΄αυτό οι αναστενάρηδες προτιμούν να μην παρευρίσκονται πολλοί άνθρωποι. Αυτοί που η μοίρα τους είναι να βρεθούν σε έναν τέτοιο ιερό τόπο πρέπει να είναι ταπεινοί. Να μην φέρονται σαν παντογνώστες, να μην είναι αλαζόνες, να θέλουν να κατανοήσουν και να είναι πνευματικά έτοιμοι για ένα τέτοιο βίωμα».\nΦωτογραφίες: Γκεόργκι Ηλίεβ\nΒουλγαρική Ραδιοφωνία Φολκλόρ Αναστενάρηδες Αναστενάρια Άυλη Κληρονομιά Γκεόργκι Ηλίεφ «Ζωντανοί ανθρώπινοι θησαυροί – Βουλγαρία» ΟΥΝΕΣΚΟ


ΤΡΙΓΛΙΑ ΡΑΦΗΝΑΣ-ΠΑΜΠΑΙΑΝΙΚΟΣ 10/2/19 (3μ.μ.)\nΘέμα: ΤΡΙΓΛΙΑ ΡΑΦΗΝΑΣ-ΠΑΜΠΑΙΑΝΙΚΟΣ 10/2/19 (3μ.μ.)\nΑποστολέας Θέμα: ΤΡΙΓΛΙΑ ΡΑΦΗΝΑΣ-ΠΑΜΠΑΙΑΝΙΚΟΣ 10/2/19 (3μ.μ.) (Αναγνώστηκε 763 φορές)\n« στις: 04 Φεβρουάριος 2019, 03:42:01 μμ »\nΤην Κυριακή 10/2/2019 και ώρα 3μ.μ στο Δημοτικό Γήπεδο Ραφήνας, η Τρίγλια Ραφήνας αγωνίζετα ι με την ομάδα του Παμπαιανι κού, για την 20η αγωνιστικ ή πρωταθλήμ ατος Α κατηγορία ς της ΕΠΣΑΝΑ.\nΟ Παμπαιανι κός ιδρύθηκε το 1929, έχει έμβλημα τσαμπί σταφύλι (προφανώς σαββατιαν ό) και χρώματα πράσινα- άσπρα. Συμμετείχ ε παλιότερα στο Κύπελλο Μεσογείων, στα πρωταθλήμ ατα ΕΠΣΑ και τώρα συμμετέχε ι στα πρωταθλήμ ατα ΕΠΣΑΝΑ. Στον πρώτο γύρο του πρωταθλήμ ατος Παμπαιανι κος- Τρίγλια Ραφήνας 0-1.\nΗ Παιανία, παλιά ονομασία Λιόπεσι, είναι πόλη της Ανατολική ς Αττικής στην πεδιάδα των Μεσογείων . Βρίσκεται στις ανατολικέ ς παρυφές του Υμηττού, σε απόσταση 17 χιλιομέτρ ων ανατολικά των Αθηνών. Η Παιανία αποτελούσ ε το όνομα ενός από τους πλουσιότε ρους Δήμους της αρχαίας Αθήνας, τόπος καταγωγής του μεγάλου ρήτορα Δημοσθένη, του αρχιτέκτο να Καλλικράτ η, και άλλων επιφανών ανδρών της αρχαίας Αθήνας.\nΗ περιοχή της αρχαίας Παιανίας παλιότερα ονομαζότα ν" Λιόπεσι". Η ονομασία προέρχετα ι από την αρβανίτικ η λέξη "λιόπα" που σημαίνει αγελάδα . Η επίσημη μετονομασ ία σε Παιανία έγινε με Β.Δ του 1915 αλλά η ονομασία Λιόπεσι υπήρχε στην τοπική διάλεκτο των κατοίκων πολλά χρόνια μετά.\nΗ πόλη είναι περιτριγυ ρισμένη από καλλιεργή σιμες εκτάσεις κυρίως με αμπελώνες και ελαιόδεντ ρα.\nΗ περιοχή παρουσιάζ ει τουριστικ ό-σπήλαιο Κουτούκι- και πολιτιστι κό ενδιαφέρο ν.\nΑπ: ΤΡΙΓΛΙΑ ΡΑΦΗΝΑΣ-ΠΑΜΠΑΙΑΝΙΚΟΣ 10/2/19 (3μ.μ.)\n« Απάντηση #1 στις: 10 Φεβρουάριος 2019, 05:26:02 μμ »\nΤΡΙΓΛΙΑ ΡΑΦΗΝΑΣ- ΠΑΜΠΑΙΑΝΙ ΚΟΣ 3-0


Προετοιμάζεται η «Λευκή Νύχτα» στην Ελασσόνα - Ραδιο Ελασσόνα 88.4\nHome / 884 / Τοπικά / Προετοιμάζεται η «Λευκή Νύχτα» στην Ελασσόνα\nΠροετοιμάζεται η «Λευκή Νύχτα» στην Ελασσόνα\n11/12/2019 10:38:00 π.μ.\nΆκρως επιτυχημένη ήταν πέρυσι η διοργάνωση της «Λευκής Νύχτας» στην εμπορική αγορά της Ελασσόνας, με τα καταστήματα να μένουν ανοιχτά μέχρι αργά τη νύχτα.\nΦέτος, ο Εμπορικός Σύλλογος Ελασσόνας προσανατολίζεται να διοργανώσει τη «Λευκή Νύχτα» σε νέα ημερομηνία σε σχέση με πέρυσι, ελπίζοντας να προσεγγίσει ακόμα περισσότερους καταναλωτές, οι οποίοι θα κάνουν τις αγορές τους σε εξαιρετικά χαμηλές τιμές!\nΑναλυτικά η ανακοίνωση του ΕΣ Ελασσόνας αναφέρει: "Έπειτα από συνεδρίαση του ΔΣ του Εμπορικού Συλλόγου Ελασσόνας που πραγματοποιήθηκε στις 5/11/2019, ενημερώνουμε τα μέλη μας και τον κόσμο της Ελασσόνας, πως αναζητήστε κατάλληλη ημερομηνία για την πραγματοποίηση της «Λευκής Νύχτας», καθώς και των Χριστουγεννιάτικων εκδηλώσεων του Συλλόγου.\nΟι αποφάσεις για την πραγματοποίηση των παραπάνω εκδηλώσεων θα ληφθούν σε επόμενο ΔΣ και ύστερα από συνάντηση του Προεδρείου του Συλλόγου με την Αντιδήμαρχο Πολιτισμού του Δήμου Ελασσόνας".\nΤο ΔΣ του Εμπορικού Συλλόγου Ελασσόνας.


Παρασκευή, Ιουλίου 18, 2014 ~ Προμαχιώτικα Νέα\nΟΙ ΠΑΡΑΛΛΗΛΕΣ ΔΡΑΣΤΗΡΙΟΤΗΤΕΣ ΤΟΥ 3ου ΦΕΣΤΙΒΑΛ ΠΟΖΑΡ\n6:32:00 μ.μ. ΔΗΜΗΤΡΗΣ ΣΑΛΑΜΑΝΗΣ No comments\nΕΠΙΣΚΕΨΗ ΚΑΘΗΓΗΤΩΝ ΚΑΙ ΦΟΙΤΗΤΩΝ ΤΟΥ ΠΑΝΕΠΙΣΤΗΜΙΟΥ DARWIN ΣΤΟΝ ΔΗΜΟ ΑΛΜΩΠΙΑΣ\nΟ Ελληνικός Μακεδονικός Σύλλογος της Βόρειας Αυστραλίας μαζί με φοιτητές και καθηγητές από το Πανεπιστήμιο του Darwin της Αυστραλίας επισκέφτηκαν την Πέμπτη 17 Ιουλίου το Δημοτικό κατάστημα Αριδαίας, στα πλαίσια ειδικού προγράμματος διάδοσης και εκμάθησης της ελληνικής γλώσσας και του μακεδονικού πολιτισμού.\nΤους προσκεκλημένους υποδέχτηκαν στην αίθουσα του Δημοτικού Συμβουλίου ο Δήμαρχος Αλμωπίας κ. Δημήτρης Πασόης και η Προϊσταμένη του Τμήματος Παιδείας & Πολιτισμού κα Χατζηαβραμίδου Ευδοκία.\nΟ Δήμαρχος Αλμωπίας στο σύντομο χαιρετισμό του αναφέρθηκε στην ελληνική παιδεία, την ιστορία της Αλμωπίας και τον πολιτισμό, ενώ συνεχάρη τους εκπαιδευτικούς του Πανεπιστημίου του Darwin για την υπογραφή του συμφώνου συνεργασίας μεταξύ του Πανεπιστημίου Μακεδονίας και του Πανεπιστημίου Charles Darwin στους τομείς της εκπαίδευσης και της έρευνας. Τέλος αναφέρθηκε και στην υλοποίηση του διασυνοριακού προγράμματος με τον τίτλο Living history – Living nature με εταίρους το Δήμο Αλμωπίας και το Δήμο Νόβατσι και τις ενέργειες που θα γίνουν στο επόμενο διάστημα για την ανάδειξη της πολιτιστικής και φυσικής κληρονομιάς της Αλμωπίας.\nΟ υπεύθυνος του προγράμματος, κ. Αλέξανδρος Σουλεμέζης, μίλησε για τη σημασία του προγράμματος τονίζοντας ότι στο φετινό πρόγραμμα έχουν ως κεντρικό θέμα εκπαίδευσης τη Μικρά Ασία την οποία και επισκέφθηκαν πριν από λίγες ημέρες.\nΣτη συνέχεια το λόγο πήρε ο Πρόεδρος του Ελληνικού Μακεδονικού Συλλόγου του Darwin , κ. Ευστράτιος Πούλος, ο οποίος ευχαρίστησε το Δήμο Αλμωπίας και τον Δήμαρχο Αλμωπίας κ. Δημήτρη Πασόη για την επί σειρά ετών φιλοξενία που τους παρείχε και αναφέρθηκε στις προσπάθειες που γίνονται από τους ομογενείς της Αυστραλίας για την διάδοση της ελληνικής γλώσσας και του πολιτισμού.\nΜετά το πέρας της συνάντησης ο Δήμαρχος Αλμωπίας δώρισε στους προσκεκλημένους, φακέλους με ενημερωτικό υλικό του διασυνοριακού προγράμματος και ακολούθησε ξενάγηση στο μουσείο Φυσικής ιστορίας της Αριδαίας από την κα Χατζηαβραμίδου Ευδοκία.\nΤΑ ΜΠΛΟΥΖΑΚΙΑ ΓΙΑ ΤΟ "3ο ΦΡΑΓΜΑ ΠΑΡΤΙ" ΤΟΥ ΑΣ ΠΡΟΜΑΧΟΙ\nΞεκινούν από σήμερα οι παραγγελίες για τα μπλουζάκια για το "3ο ΦΡΑΓΜΑ ΠΑΡΤΙ", που διοργανώνει ο ΑΣ ΠΡΟΜΑΧΟΙ.\nΠρόκειται για μακό t-shirt τα οποία μπορείτε να τα παραγγείλετε από τα μέλη της ομάδας, καθώς και από επιλεγμένα σημεία των Προμάχων (Πράσινο περίπτερο, καφε Αστεροσκοπείο, GREKOS, Λίτσα).\nΕίναι διαθέσιμα όλα τα χρώματα και όλα τα μεγέθη, ανδρικά, γυναικεία και παιδικά.\nΝα τονίσουμε ότι το χρώμα της στάμπας και του λογότυπου, θα είναι σε χρυσαφί χρώμα και το κάθε μπλουζάκι κοστίζει 8 ευρώ.\nΟι παραγγελίες θα πρέπει να γίνουν από σήμερα και για τις επόμενες δέκα ημέρες.\nΔείτε τις δυο όψεις του t-shirt και την επιλογή των χρωμάτων.\nΗ ΜΠΡΟΣΤΙΝΗ ΠΛΕΥΡΑ\nΤΟ ΛΟΓΟΤΥΠΟ ΣΤΗ ΠΛΑΤΗ\nΤΟ ΧΡΩΜΑΤΟΛΟΓΙΟ -ΟΛΑ ΤΑ ΧΡΩΜΑΤΑ ΔΙΑΘΕΣΙΜΑ\nΤΗΣ ΣΟΦΙΑΣ ΛΑΜΠΙΚΗ\nΠωλείται ο τόπος\nΑναταραχή μεγάλη στο Σούνιο, στον Ιερό Ναό, μετά τις προγραμματικές δηλώσεις της κυβέρνησης… μάθανε τα αρχαία πνεύματα που κατοικούν εκεί ότι πωλείται ο τόπος.\nΜε επιμέλεια αλλά και βιάση συλλέγουν τα αρχαία διδάγματα και ετοιμάζονται για αναχώρηση.\nΟ Αιγαίας θρηνεί στο βράχο που είδε τα καράβια με τα μαύρα πανιά, τα ξαναβλέπει να πλησιάζουν.\nΣτην παραλία ο Ποσειδώνας έδωσε εντολή στις Νηρηίδες να ετοιμάζονται να επιστρέψουν στους βυθούς του Αρχιπελάγους.\nΔεν τους χωρά πια ο τόπος. Δεν τους θέλει. Δεν "αξιοποιούνται" οι Μύθοι και οι Θρύλοι που οφείλουν να στοιχειώνουν τη Μνήμη των λαών.\nΔεν έχει πια Μνήμη αυτός ο λαός, μαλάκιο του χρήματος πια είναι.\nΣτον Όλυμπο την τελευταία γουλιά απ΄το νέκταρ πίνουν οι Δώδεκα πριν Ρώσοι επενδυτές χτίσουν ξενοδοχεία και θαυμάσουν το λεηλατημένο τοπίο.\nΣτα ερημικά βουνά της πέτρας και της πέρδικας ξωκλήσσια που κοιτούν το πέλαγο ξεκρεμούν τα σήμαντρα τους. Μαζεύουν τις εικόνες με τους ευλαβικούς ασπασμούς αιώνων, τα φτωχικά μανουάλια τους και ετοιμάζονται κι αυτά να αποτελέσουν τουριστικό ντεκόρ ή βάση ανεμογεννητριών.\nΤα δάση θρηνούν. Φεύγουν πετώντας τα πουλιά, τα ζώα τρέχουν για να γλυτώσουν απ την αξιοποίηση, αργά –αργά οι αρχέγονες χελώνες κουβαλούν, φεύγοντας, στο καβούκι τους την ιστορία του τόπου, τα θροΐσματα των κλαδιών, τα κελαηδήματα του σμιρνοτσίχλονου.\nΜόνο τα δέντρα δεν μπορούν να φύγουν. Ριζωμένα εκεί, καταδικάστηκαν να ζήσουν το βίαιο τέλος, μέχρι να φτάσουν οι σκιέρ των νέων χιονοδρομικών.\nΗ Θάλασσα που τραγούδησε ο Όμηρος στέκει ακίνητη και σιωπηλή.\nΠεριμένει την εγκατάσταση θαλάσσιων ανεμογεννητριών ενώ την αποχαιρετούν τα δελφίνια και οι φώκιες της , τα ψαράδικα κι οι άνθρωποι με το σταφιδιασμένο απ΄τον ήλιο δέρμα που χρόνια της έκαναν παρέα.\nΦεύγουν μαζί κι οι σκιές των Ποιητών, των Φιλοσόφων, των Νεκρών που αγωνίστηκαν για μια σπιθαμή ελεύθερης γης.\nΑκούγονται, αν προσεκτικά ακούσεις, οι θρήνοι τους την ώρα της Απέλασης.\nΚαι αν ακούσεις καλύτερα ακούγεται κι η παλιά φωνή της Γαίας να μιλά και να καταριέται:\n«Πουλήσατε τα χώματα σας , τη γη σας, για να σώσετε τις τραπεζικές σας καταθέσεις.\nΤα ζώα και τα πουλιά της.\nΤην Ιστορία της και τ αγάλματά της.\nΤη θάλασσα, την ελιά, τ αμπέλι της.\nΤον ήλιο της , την ψυχή της όλη.\nΤον Όλυμπο την καρδιά των θεών της πουλήσατε για να σώσετε τ΄άθλιο κι αργασμένο τομάρι σας.\nΤα παιδιά που δεν γεννήθηκαν και δεν θα γεννηθούν πια ποτέ ξεπουλήσατε για πέντε νομίσματα .\nΝέμεσις να πέσει βαριά επάνω σας.\nΗ Ύβρις θα έχει ανταπόδοση.\nΤα δάκρυα μου, τα δάκρυα της γής θα γίνουν βρόχος στο λαιμό σας.\nΒασανιστικό ας είναι το τέλος σας και βαρύ το χώμα που θα σας σκεπάσει …»\nΚι αν ακούσεις ακόμη πιο προσεκτικά αφουγκράζεσαι τη φωνή του ποιητή του Αρχιπελάγους\nνα λέει :\n«ΤΗΝ ΟΡΓΗ ΤΩΝ ΝΕΚΡΩΝ ΝΑ ΦΟΒΑΣΤΕ ΚΑΙ ΤΩΝ ΒΡΑΧΩΝ Τ ΑΓΑΛΜΑΤΑ»\n11:29:00 π.μ. ΔΗΜΗΤΡΗΣ ΣΑΛΑΜΑΝΗΣ No comments\nΜέχρι που αρχίζει να μας αρέσει αυτή η αίσθηση της πτώσης. Και αφηνόμαστε να μας καταπιεί η δίνη του τίποτα. Απολαμβάνουμε το κενό. Τον ξεπεσμό στην ανυποληψία μας. Δίχως τέλος. Έχει και πιο κάτω να πέσουμε… Και πέφτουμε… Και πέφτουμε…. Γιατί εμείς δεν κάναμε κάτι. Γιατί εμείς περιμέναμε πάντα «κάτι να γίνει». Από μόνο του. Και τώρα που πέφτουμε, δεν ήρθε ο από μηχανής θεός να μας πιάσει. Κι ακόμη κι αν ήθελε να έρθει, σίγουρα θα του το απαγόρευε κάποια δικαστική απόφαση, κάποια εγκύκλιος, κάποια πράξη νομοθετικού περιεχομένου….\nΤίποτα δεν κάνουμε πια.\n[Στ’ αστεία παίζαμε…] - Μανώλης Αναγνωστάκης\nΝύχτες ατέλειωτες παίζαμε, μακριά απ’ το φως της ημέρας Μήπως πέρασαν χρόνια; σαπίσαν τα φύλλα του ημεροδείχτη\nΣΩΣΤΑ, σε αυτό που έγραψες ταιριάζει και του Βάρναλη\n"Τώρα που είσαι νέος να δουλέψεις. Να καταφέρεις να κάνεις κάτι στη ζωή σου".\nΗ σταγόνα που ξεχείλισε το ποτήρι. Η πίεση έχει και τα όρια της. Πόσες φορές μπορείς να το ακούσεις αυτό χωρίς να χάσεις την ακοή σου. Την ψυχραιμία σου.\nΝα το ακούς συχνά απ' τη γενιά των ανθρώπων που αποφάσισε να πράξει διαφορετικά για σένα. Απ' τη γενιά των ανθρώπων που όσες φορές κι αν ρωτηθεί θα αποκριθεί πως η ευημερία του 2% της κοινωνίας είναι πιο σημαντική απ' το μέλλον σου. Πιο σημαντική απ' το μέλλον των παιδιών τους. Από φόβο μην χάσουν αυτά που έχουν. Το τίποτα.\nΌσες φορές κι αν τους ρωτήσεις θα αποκριθούν πως καλύτερα είναι τα πράγματα να μείνουν ως έχουν. Έτσι όπως τα βρήκαμε απ' τους προγόνους μας, απ' τις γενιές που πέρασαν. Δεν είναι ώρα τώρα να αμφισβητήσουμε τις αξίες με τις οποίες μεγαλώσαμε. Με αυτές χτίσαμε ό,τι έχουμε. Το τίποτα.\nΚι αυτό το τίποτα, αν ήταν κάτι κάποτε, το γκρέμισαν. Το χάρισαν και δεν πήραν τίποτα σε αντάλλαγμα. Το χάρισαν βάζοντας υποθήκη το μέλλον σου.\nΌλα αυτά τα χρόνια πίεσης και νουθεσίας φαίνεται πως πήγαν χαμένα. Φαίνεται πως τελικώς άλλαξαν γνώμη. Έχουν άλλα σχέδια για σένα. Και το μόνο σίγουρο είναι πως πλέον δεν θέλουν να καταφέρεις τίποτα στη ζωή σου.\n"ΕΦΥΓΕ" Ο ΘΡΥΛΟΣ ΤΩΝ ΜΠΛΟΥΖ ΤΖΟΝΙ ΓΟΥΙΝΤΕΡ\nΣπουδαίος αμερικανός κιθαρίστας του ηλεκτρικού μπλουζ, με τα χαρακτηριστικά κατάλευκα μαλλιά και το αποστεωμένο σώμα. Ο Μπι Μπι Κινγκ τον χαρακτήρισε ως τον καλύτερο λευκό κιθαρίστα του μπλουζ.\nΟ Τζόνι Γουίντερ (Johnny Winter) γεννήθηκε στις 23 Φεβρουαρίου 1944 στο Μπομόν του Τέξας και ασχολήθηκε από πολύ μικρός με την μουσική. Στα δέκα του χρόνια ερμήνευσε σ’ ένα παιδικό σόου τραγούδια των Everly Brothers μαζί με τον αδελφό του Έντγκαρ και στα 15 του πρωτοηχογράφησε το τραγούδι “School Day Blues” με το συγκρότημά του Johnny and the Jammers. Η αφορμή για να μάθει ηλεκτρική κιθάρα ήταν το παίξιμο του Μάντι Γουότερς και του Μπι Μπι Κίνγκ.\nΤον Δεκέμβριο του 1968 η καριέρα του έλαβε ανοδική τροχιά, όταν ο Μάικλ Μπλουμφιλντ τον προσκάλεσε να παίξει στην συναυλία που έδινε με τον Αλ. Κούπερ στη Νέα Υόρκη. Η ερμηνεία του στο τραγούδι του Μπι Μπι Κινγκ “It's My Own Fault” εντυπωσίασε τους ανθρώπους της δισκογραφικής εταιρείας Columbia και λίγες ημέρες αργότερα υπέγραψαν μαζί του συμβόλαιο συνεργασίας. Το 1969 κυκλοφόρησε τον ομότιτλο πρώτο του δίσκο (δεύτερο στην καριέρα του), από τον οποίο ξεχώρισαν τα τραγούδια “Dallas”, “Good Morning Little School Girl” (σύνθεση Σόνι Μπόι Γουίλιαμσον) και “Be Careful With A Fool” (σύνθεση Μπι Μπι Κινγκ). Την ίδια χρονιά εμφανίστηκε στο περίφημο ροκ φεστιβάλ του Γούνστοκ.\nΤην δεκαετία του εβδομήντα διαδραμάτισε σημαντικό ρόλο στην αναζωογόνηση της καριέρας του Μάντι Γουότερς, τον οποίο θαύμαζε απεριόριστα. Έγινε ο παραγωγός σε τρεις δίκους του, “Hard Again” (1977), “I'm Ready” (1978) και “Muddy 'Mississippi' Waters – Live” (1979), που τιμήθηκαν με Γκράμι καλύτερου μπλουζ δίσκου. Το 2003 το αμερικανικό περιοδικό Rolling Stone τον κατέταξε στην 63η θέση στην λίστα με τους 100 κορυφαίους κιθαρίστες όλων εποχών.\nΟ Τζόνι Γουίντερ πέθανε στις 16 Ιουλίου του 2014 στο δωμάτιο του ξενοδοχείου του στην Ζυρίχη, δύο ημέρες μετά την εμφάνισή του σε φεστιβάλ μπλουζ στην Γαλλία. Ήταν μάχιμος μουσικά μέχρι την τελευταία στιγμή της ζωής του, γιατί, όπως είχε δηλώσει σε μιά συνέντευξή του λίγο πριν από την πρώτη συναυλία επί ελληνικού εδάφους (Θεσσαλονίκη 16 Μαίου 2008) “ θα παίζω μπλουζ έως την ημέρα που θα πεθάνω”.\nΗ ΠΑΧΥΣΑΡΚΙΑ ΘΑ ΜΠΟΡΕΙ ΝΑ ΘΕΩΡΗΘΕΙ ΑΝΑΠΗΡΙΑ\nΗ παχυσαρκία μπορεί να θεωρηθεί μια αναπηρία, αν επηρεάζει τον τρόπο που ένα άτομο κάνει τη δουλειά του και έτσι θα μπορούσε να ενταχθεί στους κανόνες της ΕΕ για την απαγόρευση των διακρίσεων στο χώρο εργασίας, αποφάσισε το ανώτατο δικαστήριο της ΕΕ.\n«Η νοσηρή παχυσαρκία μπορεί να έχει την έννοια της αναπηρίας , αν είναι τέτοιου βαθμού ώστε να δυσχεραίνει την πλήρη συμμετοχή στην επαγγελματική ζωή επί ίσοις όροις με τους άλλους εργαζόμενους», δήλωσε ο γενικός εισαγγελέας Niilo Jääskinen.\nΗ υπόθεση που εκδικάστηκε από το δικαστήριο αφορούσε την περίπτωση του Δανού παιδοκόμου Karsten Kaltoft, ο οποίος ισχυρίστηκε ότι άδικα έχασε τη δουλειά του λόγω του βάρους του. Ο Kaltoft εργαζόταν για έναν τοπικό δήμο για 15 χρόνια, όταν η σύμβασή του δεν ανανεώθηκε το 2010.\nΙσχυρίστηκε ότι αιτία για την απόλυση του ήταν το βάρος του, κάτι που δεν αποδέχονται οι πρώην εργοδότες του. Ο Κάλτοφτ προσέφυγε σε δικαστήριο της Δανίας ζητώντας αποζημίωση και το δικαστήριο παρέπεμψε την υπόθεση στο ομόλογο του της Ε.Ε., προκειμένου να αποφασίσει, αν η παχυσαρκία θα μπορούσε να συμπεριληφθεί ως λόγος για παράνομες διακρίσεις από τους εργοδότες.\nΗ γνωμοδότηση έκανε σαφές ότι μόνο η «ακραία, σοβαρή, ή νοσηρή παχυσαρκία" θα μπορούσε ενδεχομένως να χαρακτηριστεί ως αναπηρία.\nΤώρα η τελική απόφαση για την υπόθεση Kaltoft θα πρέπει να ληφθεί από το δικαστήριο στη Δανία.\nΟ ΚΑΤΑΡΑΜΕΝΟΣ ΑΡΙΘΜΟΣ (7) ΠΙΣΩ ΑΠΟ ΤΙΣ ΑΕΡΟΠΟΡΙΚΕΣ ΤΡΑΓΩΔΙΕΣ\nΚάθε αριθμός και ο συμβολισμός του ή ακόμα και η κρυφή ερμηνεία του που έρχεται από τα αρχαία χρόνια και απαντάται ακόμα και σήμερα. Εν προκειμένω: ο αριθμός επτά είναι συνυφασμένος με τις μεγαλύτερες τραγωδίες που έχουν συμβεί σε αεροσκάφη των Μαλαισιανών αερογραμμών.\nΕδώ δεν έχουμε να κάνουμε με τα επτά θαύματα του κόσμου, με τις επτά ημέρες της εβδομάδας, τις επτά Πλειάδες της αρχαιότητας ή τα επτά ενεργειακά πεδία στο σώμα του ανθρώπου, αλλά με τραγωδίες που κόστισαν πάρα πολλές ζωές. Όπως συνέβη στα δύο πρόσφατα αεροπορικά δυστυχήματα της Malaysia Airlines.\nΜόνο το τελευταίο στην Ουκρανία... εμπεριέχει κάμποσες φορές τον αριθμό επτά. Θεωρία συνωμοσίας; Κι όμως, η τραγωδία συνέβη στις 17 Ιουλίου, το αεροπλάνο ήταν ένα Boeing 777 που έχει πίσω του 17 χρόνια πτήσεων, ενώ ο αριθμός της πτήσης ήταν ΜΗ 17.\nΤα ίδια... περίεργα ευρήματα υπάρχουν και στο εξαφανισμένο Boeing στον Ινδικό Ωκεανό. Εκείνη η πτήση μετέφερε 227 άτομα, η πτήση είχε ονομασία ΜΜΗ 370\nΜα, υπάρχει και παρελθόν στις εμφανίσεις του αριθμού επτά σε αεροπορικές τραγωδίες των Μαλαισιανών Αερογραμμών. Η πρώτη συντριβή αεροσκάφους τους έγινε στις 4 Δεκεμβρίου του 1977. Συνετρίβη στην Τανζούνγκ Κουπάνγκ Τζοχόρ. Όλοι οι επιβαίνοντες σκοτώθηκαν: 93 επιβάτες και 7 μέλη του προσωπικού αέρος!\nΟ συνολικός αριθμός των θυμάτων από τις τρεις τραγωδίες φέρει πάλι τον αριθμό επτά: 637!\nΤι συμβαίνει, λοιπόν, και ο συγκεκριμένος αριθμός επτά εμφανίζεται συνεχώς σε αυτές τις τραγωδίες; Τι μπορεί να συνδέει το επτά με τον... αέρα και τις πτήσεις; Δεν είναι μόνο οι Malaysia Airlines που έχουν μπλεχτεί στα... μαγικά γρανάζια του συγκεκριμένου αριθμού. Υπάρχουν και άλλες περιπτώσεις τραγωδιών που κουβαλούν την ίδια κατάρα. Η κατάρριψη της πτήσης KAL 007, ένα Boeing 747, το 1983 από σοβιετικά αεροσκάφη αναχαίτισης. Η πτώση του Αμέλια Μαίρη Έρχατ το 1937, το Pan Am το 1957 σε μια πτήση που έφερε τον αριθμό... 7 και η πτήση BSAA Star Dust το 1947.\nΠαντού το επτά, παντού μια τραγωδία!\nΣΤΗΝ ΠΡΩΤΗ ΔΕΚΑΔΑ ΤΩΝ ΑΝΤΙΑΜΕΡΙΚΑΝΙΚΩΝ ΧΩΡΩΝ Η ΕΛΛΑΔΑ\nΜία από τις χώρες που έχουν τα υψηλότερα ποσοστά παγκοσμίως αρνητικής άποψης για τις ΗΠΑ είναι η Ελλάδα, σύμφωνα με έρευνα που πραγματοποίησε το Pew Research Center και δημοσιεύτηκε στην εφημερίδα New York Daily News.\nΣτο πλαίσιο της έρευνας, ερωτήθηκαν 44.000 άτομα από 44 χώρες. Η Ελλάδα είναι μεταξύ των δέκα χωρών που δεν βλέπουν θετικά τις ΗΠΑ, ούσα για την ακρίβεια στην 6η θέση με ποσοστό 63%. Οι πιο αντιαμερικανοί, σύμφωνα με την έρευνα, είναι οι Αιγύπτιοι και οι Ιορδανοί με 85% και ακολουθούν η Τουρκία με 73%, η Ρωσία με 71% και τα Παλαιστινιακά Εδάφη με 66% ενώ μετά την Ελλάδα βρίσκονται το Πακιστάν με 59%, ο Λίβανος με 57%, η Τυνησία και η Γερμανία με 47%.\nΟι χώρες που έχουν την καλύτερη άποψη για τις ΗΠΑ\nΣτον αντίποδα, οι Φιλιππίνες με ποσοστό 92% έχουν την καλύτερη άποψη για τις ΗΠΑ. Ακολουθούν το Ισραήλ με 84%, η Νότια Κορέα με 82%, η Κένυα και το Ελ Σαλβαδόρ με 80%, η Ιταλία με 78%, η Γκάνα με 77%, το Βιετνάμ με 76%, το Μπαγκλαντές με 76% και οι Τανζανία και Γαλλία με 75%.\nΔΙΚΑΙΩΣΗ ΓΙΑ ΤΟΝ ΜΑΘΗΤΗ ΜΕ ΑΝΑΠΗΡΙΑ. ΘΑ ΠΑΡΑΚΟΛΟΥΘΕΙ ΜΑΘΗΜΑΤΑ ΣΤΟ ΑΡΙΣΤΟΤΕΛΕΙΟ ΜΕ ΣΥΝΟΔΟ\nΈπειτα από πολύμηνη περιπέτεια, τελικά αποφασίστηκε πως ο αριστούχος τυφλός μαθητής θα μπορεί να παρακολουθεί μαθήματα στο τμήμα Φυσικής του Αριστοτέλειου Πανεπιστημίου Θεσσαλονίκης με τη βοήθεια συνοδού.\nΥπενθυμίζεται πως ο Αργύρης Κουμτζής, αριστούχος τελειόφοιτος μαθητής του 1ου Λυκείου Πεύκων, έχει αποκλειστεί από το Τμήμα Φυσικής του ΑΠΘ με το αιτιολογικό ότι ο εσωτερικός κανονισμός της Σχολής Φυσικών Επιστημών δεν δέχεται ως φοιτητές άτομα με κινητική αναπηρία στα δύο άνω άκρα ή προβλήματα όρασης.\nΤελικά, έπειτα από παρέμβαση του υπουργού Παιδείας Ανδρέα Λοβέρδου πάρθηκε η απόφαση να του επιτραπεί να παρακολουθεί μαθήματα με συνοδό.\nΥπενθυμίζεται πως την Τρίτη η Εθνική Συνομοσπονδία Ατόμων με Αναπηρία (ΕΣΑμεΑ) είχε ζητήσει την άμεση παρέμβαση του Προέδρου της Δημοκρατίας, προκειμένου να δοθεί λύση στο ζήτημα που έχει προκύψει από τον περασμένο Φεβρουάριο. Στην ανακοίνωση επισημαινόταν πως για το θέμα ο πρώην υπουργός Παιδείας κ. Κωνσταντίνος Αρβανιτόπουλος είχε υποσχεθεί ότι θα μεριμνήσει, αλλά τελικά μέχρι και τον ανασχηματισμό της κυβέρνησης δεν είχε γίνει καμία κίνηση.\nΠαρέμβαση άνωθεν είχε ζητήσει τη Δευτέρα και ο πρόεδρος της Περιφερειακής Ένωσης Δήμων Κεντρικής Μακεδονίας και δήμαρχος Νεάπολης - Συκεών κ. Σίμος Δανιηλίδης, αναφέροντας ότι πρόκειται για ένα ζήτημα «το οποίο, κατά την άποψή μας, δεν θα έπρεπε καν να τίθεται στη σύγχρονη Ελλάδα, ακόμα και υπό τις παρούσες συνθήκες οικονομικής κρίσης, αφού θα έπρεπε να είχε λυθεί και ρυθμιστεί προ πολλού, ως αυτονόητη υποχρέωση της Πολιτείας απέναντι στους νέους με ειδικά προβλήματα, με βάση τις αρχές της ισονομίας, ισοτιμίας και ισοπολιτείας, που αποτρέπουν και αποκλείουν κάθε έννοια άνισης μεταχείρισης και αποκλεισμού».\nΛΕΙΨΑΝΑ ΤΩΝ ΑΓΙΩΝ ΡΑΦΑΗΛ, ΝΙΚΟΛΑΟΥ ΚΑΙ ΕΙΡΗΝΗΣ ΣΤΗΝ ΠΑΤΡΙΔΑ ΗΜΑΘΙΑΣ\nΛείψανα των Αγίων μαρτύρων Ραφαήλ, Νικολάου και Ειρήνης, θα υποδεχτεί και φέτος το καλοκαίρι η Πατρίδα Ημαθίας, με την ευκαιρία της πανήγυρης της προστάτιδος του χωριού Αγ. Παρασκευής, την Τρίτη 22 Ιουλίου 2014 και ώρα 19:00 (7 το απόγευμα) στον Ι.Ν.Αγίας Παρασκευής Πατρίδας.\nΤα λείψανα των Αγίων Ραφαήλ,Νικολάου και Ειρήνης των εν Θερμή της Λέσβου Μαρτυρισάντων θα παραμείνουν στον Ι. Ν. Αγίας Παρασκευής Πατρίδας Βεροίας μέχρι και την Κυριακή 27 Ιουλίου, μετά την Θεία Λειτουργία.\n7:00 - 10:00: Όρθρος Θ.Λειτουργία\n19:00: Εσπερινός παράκληση των Αγίων\nΟ Ναός της Αγ. Παρασκευής (επί της κεντρικής οδού - δρόμος προς Τρίλοφο - Φυτειά) θα παραμένει ανοικτός από το πρωί 07:00 το πρωί έως τις 23:00 το βράδυ.\n▼ Ιουλ 18 ( 12 )\nΟΙ ΠΑΡΑΛΛΗΛΕΣ ΔΡΑΣΤΗΡΙΟΤΗΤΕΣ ΤΟΥ 3ου ΦΕΣΤΙΒΑΛ ΠΟΖΑ...\nΕΠΙΣΚΕΨΗ ΚΑΘΗΓΗΤΩΝ ΚΑΙ ΦΟΙΤΗΤΩΝ ΤΟΥ ΠΑΝΕΠΙΣΤΗΜΙΟΥ ...\nΤΑ ΜΠΛΟΥΖΑΚΙΑ ΓΙΑ ΤΟ "3ο ΦΡΑΓΜΑ ΠΑΡΤΙ" ΤΟΥ ΑΣ ΠΡΟΜ...\nΟ ΚΑΤΑΡΑΜΕΝΟΣ ΑΡΙΘΜΟΣ (7) ΠΙΣΩ ΑΠΟ ΤΙΣ ΑΕΡΟΠΟΡΙΚΕΣ...\nΣΤΗΝ ΠΡΩΤΗ ΔΕΚΑΔΑ ΤΩΝ ΑΝΤΙΑΜΕΡΙΚΑΝΙΚΩΝ ΧΩΡΩΝ Η ΕΛΛ...\nΔΙΚΑΙΩΣΗ ΓΙΑ ΤΟΝ ΜΑΘΗΤΗ ΜΕ ΑΝΑΠΗΡΙΑ. ΘΑ ΠΑΡΑΚΟΛΟΥΘ...\nΛΕΙΨΑΝΑ ΤΩΝ ΑΓΙΩΝ ΡΑΦΑΗΛ, ΝΙΚΟΛΑΟΥ ΚΑΙ ΕΙΡΗΝΗΣ ΣΤΗ...


Με βροχές και πτώση της θερμοκρασίας το σκηνικό του καιρού\nΣΤΑΔΙΑΚΗ ΠΤΏΣΗ ΤΗΣ ΘΕΡΜΟΚΡΑΣΊΑΣ\n02 Ιανουαρίου 08:08\nΣήμερα ο καιρός θα είναι αρχικά κυρίως αίθριος, αλλά σταδιακά θα παρατηρούνται αυξημένες νεφώσεις, οι οποίες αργά το απόγευμα δεν αποκλείεται να δώσουν τοπικά ελαφρές βροχές.\nΗ θερμοκρασία θα ανέλθει στους 18 βαθμούς στο εσωτερικό, στους 20 στα παράλια και στους 9 στα ψηλότερα ορεινά.\nΤο βράδυ ο καιρός θα είναι μερικώς συννεφιασμένος για να καταστεί σταδιακά κυρίως συννεφιασμένος με μεμονωμένες βροχές, ενώ στα δυτικά και τα ορεινά πιθανό να εκδηλωθεί και καταιγίδα. Οι άνεμοι θα πνέουν κυρίως νοτιοδυτικοί, γενικά μέτριοι 4 μποφόρ. Η θάλασσα θα είναι λίγο ταραγμένη μέχρι ταραγμένη. Η θερμοκρασία θα πέσει στους 9 βαθμούς στο εσωτερικό, στους 12 στα παράλια και στους 4 βαθμούς στα ψηλότερα ορεινά.\nΑύριο, την Πέμπτη και την Παρασκευή ο καιρός θα είναι κατά διαστήματα συννεφιασμένος με τοπικές βροχές και μεμονωμένες καταιγίδες. Την Πέμπτη και την Παρασκευή στα ψηλότερα ορεινά πιθανό να πέσει και χιόνι. Η θερμοκρασία θα σημειώσει σταδιακά πτώση.


Η Αλήθεια της Φιλαδέλφειας-Χαλκηδόνας: Σεισμός 5,9 κοντά στη Λήμνο\nΣεισμός 5,9 κοντά στη Λήμνο\nΣεισμός 5,9 βαθμών της κλίμακας Ρίχτερ εκδηλώθηκε λίγο μετά τις 4 το απόγευμα της Τρίτης ανάμεσα στη Λήμνο και την Τένεδο. Η δόνηση έγινε αισθητή και\nστη Λέσβο, αλλά και στην Αθήνα. Σύμφωνα με το Γεωδυναμικό Ινστιτούτο, η δόνηση εκδηλώθηνε στις 16.16, είχε επίκεντρο 40 χλμ. ανατολικά- νοτιανατολικά της Λήμνου και εστιακό βάθος 29 χιλιόμετρα.\nΟ διευθυντής του Γεωδυναμικού Ινστιτούτου, καθηγητής Σεισμολογίας Κωνσταντίνος Μακρόπουλος, εμφανίσθηκε στο ΑΠΕ- ΜΠΕ καθησυχαστικός, σημειώνοντας ότι η συγκεκριμένη περιοχή έχει ιστορικό σεισμών αντίστοιχου μεγέθους.\nΝωρίτερα, το Ευρωπαϊκό Μεσογειακό Κέντρο Σεισμολογίας εκτίμησε ότι ο σεισμός είχε μέγεθος 5,8 βαθμών και εκδηλώθηκε 193 χλμ νότια νοτιοδυτικά της Σμύρνης, σε εστιακό βάθος 11 χιλιομέτρων. Επτά λεπτά αργότερα σημειώθηκε στην ίδια περιοχή δεύτερη δόνηση 3,5 βαθμών. Σύμφωνα με την αμερικανική γεωλογική υπηρεσία USGS, ο σεισμός είχε ένταση 5,7 βαθμών και εκδηλώθηκε 80 χιλιόμετρα από τη Λέσβο. Τουρκικά μέσα ενημέρωσης αναφέρουν ότι το μέγεθος του σεισμού ήταν 6,2 βαθμοί και έγινε αισθητός στη Σμύρνη και την Κωνσταντινούπολη.\nΤο κείμενο ανάρτησε administrator στις 5:09 μ.μ.\nΗ νύχτα βγάζει επίσκοπο κι η αυγή... αντιδημάρχους...\nΑύριο η πίτα των Μικρασιατών\nΤην άλλη Κυριακή η πίτα του Ιωνικού\nΤο σωματείο εργαζομένων δίπλα στο δήμο\nΕυχαριστίες από το Κοινωνικό Παντοπωλείο\nΚόντος: Λυπάμαι για την κατάντια... (video)\nΤομπούλογλου: Υπεύθυνοι και οι 21 (video)\nΗ ΑΕΚ της καρδιάς μας, σε βαθύ τούνελ...


Αν ψάχνεις το καλοκαίρι μέσα στον χειμώνα η Αρούμπα είναι ο ιδανικός προορισμός - E-MOTIONS.GR Follow @e_motionsgr\nΑν σε κούρασαν τα χειμωνιάτικα τοπία και θέλεις ν’ αποδράσεις στο καλοκαίρι, υπάρχει ένα νησί στην Καραϊβική που πάντα θα σε περιμένει. Η Αρούμπα βρίσκεται κοντά στις ακτές της Βενεζουέλας κι ανήκει στο σύμπλεγμα των Ολλανδικών Αντιλλών. Κατοικείται από το 1.000 μ.Χ. κι έχει πλούσια ιστορία και πολιτισμό.\nΣ’ αυτό το εξωτικό νησί όλο το χρόνο νιώθεις πως ζεις ένα ατέλειωτο καλοκαίρι, με τη θερμοκρασία να βρίσκεται σταθερά γύρω στους 28 βαθμούς Κελσίου. Περιτριγυρίζεται από παραλίες λευκής άμμου με τιρκουάζ νερά, με δημοφιλέστερη την Palm Beach στα δυτικά του νησιού.\nΑν είσαι λάτρης της κατάδυσης ο υποθαλάσσιος κόσμος της Αρούμπα είναι το ιδανικό μέρος όπου μπορείς να περιπλανηθείς στους πολύχρωμους κοραλλιογενείς υφάλους της και στο ναυάγιο του τορπιλισμένου δεξαμενόπλοιου Pedernales.\nΣτα ενδότερα του νησιού δε θα συναντήσεις τη συνηθισμένη βλάστηση τροπικών δασών όπως στα περισσότερα νησιά της περιοχής, παρά μόνο άγονες ερημικές εκτάσεις με πολλούς κάκτους που συνθέτουν μοναδικά τοπία για τις φωτογραφίες σου.\nΜην παραλείψεις να γευτείς την τοπική κουζίνα και ν’ αφήσεις τους ντόπιους να σε παρασύρουν στους ρυθμούς των beach parties που στήνουν καθημερινά.\nPreviousΑπό τι γοητεύεται ο Κώστας Μακεδόνας, τι νοσταλγεί, τι φοβάται και σε τι ελπίζει;\nNextEditors – What Is This Thing Called Love\n40 παιδικά χέρια σ’ ένα πιάνο, για μια θέση στο βιβλίο των ρεκόρ Guinness


Δωρεάν Rapid Test για Covid -19 στο Αργοστόλι την Παρασκευή στις 25 Ιουνίου - Εφημερίδα Κεφαλονιά\nΔωρεάν Rapid Test για Covid -19 στο Αργοστόλι την Παρασκευή στις 25 Ιουνίου\nΗ δράση θα πραγματοποιηθεί την Παρασκευή στις 25 Ιουνίου 2021, από τις 09.30 π.μ μέχρι τις 2.00 μ.μ. και η Κινητή Ομάδα Υγείας του ΕΟΔΥ θα βρίσκεται έμπροσθεν του κτηρίου της Περιφερειακής Ενότητας Κεφαλληνίας, στο Αργοστόλι. Στο test μπορούν να υποβληθούν όλοι οι κάτοικοι του Δήμου που επιθυμούν να ελεγχθούν. Οι πολίτες μπορούν να προσέρχονται στον τόπο εξέτασης τηρώντας όλα τα μέτρα προστασίας της Δημόσιας Υγείας. Ειδικότερα θα πρέπει να φοράτε μάσκα και να τηρείτε, κατά τον χρόνο της αναμονής σας απόσταση τουλάχιστον 1,5 μέτρου. Επιπλέον θα πρέπει:\nΟι πολίτες θα υποβάλλονται στο test γρήγορα και με ασφάλεια, δεδομένου ότι το rapid test διαρκεί μόλις 2 λεπτά και τηρώντας αυστηρά τα υγειονομικά πρωτόκολλα. Θα γίνουν όσο το δυνατόν περισσότερα τεστ εντός του παραπάνω ωραρίου. Ευχαριστούμε την Κινητή Ομάδα Υγείας του ΕΟΔΥ, για την συνεργασία και την μέχρι σήμερα συμβολή της.\nΕπίσκεψη του Δ.Σ. ΕΠΛΣΚΙ στον νέο Διοικητή της ΑΕΝ Ιονίων Νήσων\nΟι επαφές του Μανώλη Κεφαλογιάννη στην Κεφαλονιά\nΠροβλήματα της Κ.Ε.ΔΗ.ΚΕ, μετά την εφαρμογή του «Κλεισθένη Ι»


Γιάννης Σκοπελίτης - Βικιπαίδεια\n2 Μαΐου 1978 (1978-05-02) (41 ετών)\nΑπόλλων Αθηνών (ερασιτέχνης) 0 (0)\nΑιγάλεω 181 (7)\nΠόρτσμουθ ΦΚ 18 (0)\nΑιγάλεω 25 (1)\nΑνόρθωση 15 (1)\nΑτρόμητος Αθηνών 12 (0)\nΑνόρθωση 53 (1)\nΑΕΚ Λάρνακας 28 (3)\nΑνόρθωση 29 (0)\nΑΕΚ Λάρνακας 49 (2)\nΝέα Σαλαμίνα 19 (0)\nΟ Γιάννης Σκοπελίτης (2 Μαΐου 1978) είναι Έλληνας ποδοσφαιριστής. Διετέλεσε αρχηγός της ομάδας του Α.Ο. Αιγάλεω (προερχόμενος από τους ερασιτέχνες του Απόλλωνα Αθηνών) με τα χρώματα της οποίας αγωνίστηκε από το 1997 έως και το καλοκαίρι του 2007. Διακρίνεται για το παθιασμένο του παιχνίδι και τις ηγετικές του ικανότητες αγωνιζόμενος στη θέση του ανασταλτικού μέσου.\nΞεκίνησε από το πρωτάθλημα της Γ' Εθνικής και έφθασε να αγωνισθεί έως και το κύπελλο UEFA. Είναι ο πρώτος ποδοσφαιριστής στην ιστορία του συλλόγου που πήρε μετεγγραφή για το εξωτερικό και συγκεκριμένα την Αγγλική Πόρτσμουθ, με τη φανέλα της οποίας συμμετείχε στο πρωτάθλημα της "Premier League" από τον Ιανουάριο του 2005 έως τον Ιανουάριο του 2006.\nΤον Ιανουάριο του 2008 υπέγραψε στον Ατρόμητο Αθηνών αλλά ύστερα από τον υποβιβασμό της ομάδας γύρισε και επανεντάχθηκε στο δυναμικό του κυπριακού σωματείου, με τη φανέλα του οποίου κέρδισε το δικαίωμα να λάβει μέρος στη φάση των ομίλων του Τσάμπιονς Λιγκ 2008-09. Σε ηλικία 39 ετών, ο ποδοσφαιριστής υπέγραψε ξανά στο Αιγάλεω για να το ενισχύσει στο πρωτάθλημα της ερασιτεχνικής Γ΄ Εθνικής.\n↑ Super League Ελλάδα: Στατιστικά ποδοσφαιριστή (2006-07) ανακτήθηκε στις 23-6-2017\n↑ Επίσημη ιστοσελίδα Α.Ο. Αιγάλεω: "Ο Γιάννης Σκοπελίτης επέστρεψε στο σπίτι του!" ανακτήθηκε στις 23-6-2017\n"Η ιστορία του Αιγάλεω, από τις λαμαρίνες στα σαλόνια της Ευρώπης"-Νίκου Δημ. Νικολαϊδη (2007)\nΑνακτήθηκε από "https://el.wikipedia.org/w/index.php?title=Γιάννης_Σκοπελίτης&oldid=7576387"\nΤελευταία τροποποίηση 10:51, 12 Ιουνίου 2019.


Όταν η κρίση αποξενώνει τον άνθρωπο\nΟ Νικόλαος Γ. Βακόνδιος, Ψυχολόγος, Πτυχιούχος Αριστοτελείου Πανεπιστημίου Θεσσαλονίκης , εξηγεί στο Υγείαonline.gr , μέσα από μια εξαιρετική φανταστική ιστορία, γιατί η οικονομική κρίση μας κάνει να νιώθουμε αποξένωση, απομόνωση, φόβο και άγχος για την επιβίωση.\nΟ Νίο έδωσε στην ταμία τις σακούλες σκουπιδιών που είχε πάρει από το ράφι. Ένα δολάριο και δύο λεπτά του λέει αυτή. Της δίνει ένα κέρμα των δύο δολαρίων… «Δεν έχετε δύο λεπτά»; του λέει εκείνη λίγο θυμωμένα. «Όχι, απαντά κι αυτός με εριστικό ύφος» ανάλογο με το δικό της. Φεύγοντας, για λίγο αναρωτιέται γιατί η ταμίας ήταν τόσο κακόκεφη. Σκέφτεται, «κι αυτή για το μέλλον της θα ανησυχεί…».\nΌμως το θλιμμένο της πρόσωπο του χάλασε την διάθεση και έκανε και αυτόν να της μιλήσει απότομα. Ενοχλημένος από το όλο συμβάν, γύρισε το κλειδί του αυτοκινήτου και ξεκίνησε για το σπίτι.\nΜόλις μπήκε στο διαμέρισμά του, άρχισε να τακτοποιεί τα πράγματα στην κουζίνα. Κοίταξε βιαστικά τους λογαριασμούς που πάντα τακτοποιούσε σε ένα καλαθάκι στην κουζίνα. Τους είχε πληρώσει σχεδόν όλους, μα δεν ένιωθε την ικανοποίηση που περίμενε να νιώθει. «Γιατί άραγε»; σκέφτηκε…Αφού τώρα δεν φοβάμαι μήπως μου κοπεί το ηλεκτρικό, το νερό, το μεγαδίκτυο. «Νίκησα τον κίνδυνο και γι αυτό τον μήνα, είμαι εντάξει στις υποχρεώσεις μου» σκέφτηκε, «γιατί όμως δεν νιώθω χαρά, αφού επιβιώνω»;\nΗ σκέψη του έτρεξε για λίγο στον φίλο του τον Μορφέα… θα ήθελε να βγουν για ένα καφέ, αλλά δίσταζε…» καλύτερα να κρατήσω τα χρήματα για τις υποχρεώσεις που μπορεί να προκύψουν, σκέφτηκε, εξάλλου είμαι πίσω σε αυτές και ποτέ δεν τελειώνουν οι καταραμένες»… τέσσερα δολάρια εδώ, δύο εκεί, θα καταστραφώ… εξάλλου θα μιλήσουμε στο μεγαδίκτυο, ίδιο πράγμα είναι… Ξαφνικά, η σκέψη του πήγε σ εκείνη την όμορφη κοπέλα που είχε γνωρίζει προχτές στο σούπερ μάρκετ… έδειχνε πολύ θετική και του χαμογελούσε ζεστά ενώ συζητούσαν… μα πώς να της πει να βγούνε έξω;\nΚαι αν τα πράγματα πήγαιναν καλά, θα μπορούσε να συντηρήσει μία οικογένεια μαζί της; Η οικονομική κρίση του 2044 από τότε που ξεκίνησε, είχε κάνει την διαβίωση οριακή.\nΒέβαια, προχτές που τον τράβηξε με το ζόρι σ εκείνο το μπαρ, η φίλη του η Τρίνιτυ, διασκέδασαν τόσο πολύ, γέλασε, ξεχάστηκε από όλα… μα τώρα πάλι ο φόβος των υποχρεώσεων, άρχιζε πάλι να τον παραλύει…\nΕξάλλου το διαμέρισμά του ήταν τόσο όμορφο, τα είχε όλα σχεδόν, ιδιαίτερα αυτή την πανέμορφη τηλεόραση των 80 ιντσών. Βέβαια τελευταία, συνέχεια εκεί έμενε μετά την δουλειά, κάποιες φορές του έμοιαζε με ένα πολυτελές κελί κρατουμένου, αλλά ήταν επιλογή του να μείνει μέσα και να μην βγει με άλλους ανθρώπους, τουλάχιστον έτσι νόμιζε… άσε που έκανε τεράστια οικονομία στα χρήματά του για να πληρώσει τις «υποχρεώσεις» του… Τις προάλλες παρ ολίγο να μην μπορούσε να πληρώσει το λογαριασμό για το μεγαδίκτυο, και θα αποκοβόταν από τον κόσμο… ή τουλάχιστον από την αίσθηση επαφής που νόμιζε ότι είχε με τον κόσμο…\nΜέσα από αυτή την φανταστική ιστορία έρχεται η φράση του Σενέκα στο μυαλό, «Δεν είναι ότι τα πράγματα είναι δύσκολα, ο λόγος που δεν τολμάμε. Είναι το ότι δεν τολμάμε, ο λόγος που τα πράγματα δείχνουν δύσκολα». Δεν χρειάζεται να απειλείται η ζωή μας άμεσα για να νιώσει το μυαλό μας απειλή και φόβο. Η πτώση του βιοτικού μας επιπέδου έχει γίνει πια για πολλούς η μεγαλύτερη απειλή. Και αυτή διαβρώνει ύπουλα και ασυνείδητα, την ζωντανή επικοινωνία με τους άλλους ανθρώπους, την μόνη η οποία τέρπει και ευφραίνει την ψυχική μας διάθεση, ως κοινωνικά όντα.\nΠροκειμένου να μην χάσουμε το βιοτικό μας επίπεδο, οι άλλοι γίνονται πια ανταγωνιστές μας ή έχουν χρησιμότητα μόνο αν μπορούμε να «κερδίσουμε» κάτι από αυτούς. Η φιλία και το ενδιαφέρον για τον άλλον αλλοτριώνονται. Ο άνθρωπος σκέπτεται ως μονάδα πια και όχι ως ομάδα, αδυνατώντας να συλλάβει το «ψυχικό κέρδος» της ανθρώπινης επαφής, και είναι ίσως το μόνο έμβιο ον που λειτουργεί τόσο ατομικά στον κίνδυνο. Είναι επιτακτικό λοιπόν να νικήσουμε το άγχος και το φόβο που μας κλείνουν στον εαυτό μας ή και στα διαμερίσματά μας, και μας απομονώνουν ψυχικά, συναισθηματικά, κοινωνικά. Νικόλαος Γ. Βακόνδιος, Ψυχολόγος


Οι Κορεάτισσες για τις οποίες χαλάλι το πυρηνικό ολοκαύτωμα - Special Edition | Oneman\nΟι Κορεάτισσες για τις οποίες χαλάλι το πυρηνικό ολοκαύτωμα\nΑυτός είναι ο πιο αραχτός και λάιτ τρόπος για να ξεχάσουμε που μπορεί να καταλήξει το πυρηνικό μπρα-ντε-φερ Trump και Kim Jong-un.\nΝτροπή μας. 77 εκατομμύρια πληθυσμό πάνω κάτω έχει συνολικά η Κορεατική χερσόνησος (52 η Νότια και 25 η Βόρεια) και εμείς χρειάστηκε να φτάσουμε στα πρόθυρα πυρηνικού πολέμου για να ασχοληθούμε στα σοβαρά μαζί της.\nΣυγκεκριμένα, μέχρι τώρα, έχουμε πει μόνο ένα καλό λόγο για την Kristen Kish, νικήτρια της 10ης σεζόν του Top Chef και μια από τις καλύτερες σεφ στην Βοστόνη. Kαι άλλο ένα για την Κορεατικής καταγωγής Jamie Chung (την Mulan του Once Upon a Time).\nΚάτι εντελώς 'άδικο' για τα ένστολα κορίτσια της Βόρειας Κορέας που σε κάθε φαντασμαγορική παρέλαση δείχνουν τα προσόντα τους.\nΕίτε ανήκουν στον στρατό, όπως στην πάνω φωτό, είτε στο τιμημένο ναυτικό.\nΕνώ εξίσου μοντελέ είναι και οι αεροσυνοδοί του κρατικού αερομεταφορέα, όπως φαίνεται στο ημερολόγιο που κυκλοφόρησαν.\nΤο μόνο που μένει, για να έρθει να δέσει το γλυκό, είναι να δούμε και κάποια σέξι πυρηνική επιστήμονα στο πλευρό του ηγέτη. Αλλά ξέχασα, στην Βόρεια Κορέα, άλλη είναι η μοίρα των ωραίων γυναικών. Συγκεκριμένα, σύμφωνα με δημοσιεύματα, ως μέλη του Gippeumjo, του -αποτελούμενου από παρθένες (αρχικά, όχι στη συνέχεια)- 'τάγματος ηδονής' που διατηρεί παραδοσιακά ο ηγέτης (το ίδιο φέρεται να έκανε και ο μπαμπάς του).\nΑντιθέτως στην Νότια Κορέα δεν υπάρχουν χαρέμια. Και οι Κορεάτισσες θεωρούνται δικαίως από τις ωραιότερες γυναίκες του πλανήτη.\nΗ δημοσίευση κοινοποιήθηκε από το χρήστη GABI MOON ☪ (@iamchocobi) στις Αύγ 14, 2017, 5:25πμ PDT\nΚαι αντικειμεινικά. Και γιατί η Σεούλ έχει μετατραπεί σε παγκόσμια πρωτεύουσα της πλαστικής χειρουργικής, αφού αυτό, το να πειράζουν το πρόσωπό τους, έχει εξελιχθεί σε εθνικό τους χόμπι.\nΗ δημοσίευση κοινοποιήθηκε από το χρήστη(@iam.serena) στις Αύγ 29, 2017, 7:47μμ PDT\nΜε άλλα λόγια, σε προκαλώ να περπατήσεις σε οποιαδήποτε μοδάτη λεωφόρο της Σεούλ και να πέσεις σε κάποια που να είναι κάτω του 7 (εσένα κοιτάζω pop star Minhee).\nΗ Αφρο-Κορεάτισσα Άγγελος της Victoria's Secret\nH Chanel Iman (μπαμπάς Αφροαμερικάνος, μαμά Κορεάτισσα), που βλέπουμε εδώ στην Σαντορίνη, είναι η πιο χαρακτηριστική και σέξι περίπτωση Κορεατικής καταγωγής Blasian (Black+ Asian). Απόδειξη της δύναμης του σωστού μιξαρίσματος των γονιδίων.\nΗ δημοσίευση κοινοποιήθηκε από το χρήστη Chanel Iman (@chaneliman) στις Αύγ 2, 2017, 1:24μμ PDT\nΑλλά δεν είναι η μοναδική. Στην ίδια λίστα μπαίνει η εντυπωσιακή Kimora Lee Simmons (με μητέρα Κορεατικο-γιαπωνέζικης καταγωγής), σύζυγος του προέδρου της Def Jam Russell Simmons. Καθώς επίσης και η R&B τραγουδίστρια Ameriie.\nΚαλό είναι να θυμάσαι πως η Chanel είναι το πρώτο supermodel Κορεατικής καταγωγής. Γιατί, κατά τα άλλα, τα κορίτσια μας δεν τα έχουν πάει καλά ούτε στο Sports Illustrated, ούτε στα Μις Υφήλιος.\nΤα αντίστοιχα, δηλαδή, supermodel στην Κορέα, είναι Κ-Pop megastar όπως η 38χρονη Lee Hyori, γνωστή και ως η 'νεράιδα' της χώρας από την πρώτη στιγμή που έσκασε μύτη.\nΗ Βae Suzy του girl group miss A με το κουκλίστικο πρόσωπο και τα non stop εξώφυλλα\nΆξια διάδοχος της 'Korea's original sexy queen' των 90s, όπως δικαίως έχει χαρακτηριστεί η Uhm Jung Hwa, μια από τις best selling γυναίκες τραγουδίστριες στην ιστορία της Κορέας.\nΚαθώς επίσης περιπτώσεις όπως η τσαμπουκαλεμένη Hyuna (αυτή από το videoclip του Gangnam Style), τραγουδίστρια, χορεύτρια και στιχουργός με 5,6 εκ. followers στο instagram.\nΕνώ, παρότι ηθοποιός, αναλογίες σουπερμόντελ διαθέτει και η 39χρονη Κim Sa-Rang που ψηφίστηκε, πριν από ένα χρόνο, καλύτερο κορμί σε όλη τη κορεάτικη showbiz.\nΑν και, κατά κάποιους, αυτός ο τίτλος ανήκει δικαιωματικά στην fitness trainer και Αdidas ambassador Linda με το αψεγάδιαστο six-pack.\nΗ δημοσίευση κοινοποιήθηκε από το χρήστη Wannabe Linda (@wannabe_linda) στις Ιούλ 20, 2017, 5:50πμ PDT\nΒέβαια, όσον αφορά ποπ σταρ στην Κορέα, όποια πέτρα και αν σηκώσεις, σίγουρα θα βρεις μια από κάτω. Αν και συνήθως όχι τόσο καμπυλωτή όσο η τσαχπίνα Hong Jin Young.\nΉ η αρχηγός του group Secret, Jeon Hyosung, που είναι ταυτόχρονα αθώα και καυτή.\nΕπισημαίνουμε πως, αν και δεν συμφωνούμε, πιο σέξι ποπ σταρ αυτή τη στιγμή θεωρείται η Son Dam-bi.\nΚάτι που είναι ψιλο-αδικο για την υποτιμημένη Jaekyung του group Rainbow.\nΚαι ακόμη περισσότερο για την θρυλική Yura, με το πρόσωπο και το σώμα που είναι φτιαγμένα για διεθνή καριέρα.\nΤα καλά της αποστρατικοποιημένης ζώνης\nΟι 29.000 περίπου Αμερικανοί στρατιώτες που υπηρετούν μόνιμα στην Κορέα, από το 1957 και μετά, έχουν φροντίσει να 'μελετήσουν' ενδελεχώς το ιδεώδες της Κορέατικης ομορφιάς. Το πιο φαντασμαγορικό αποτέλεσμα αυτής της μελέτης είναι η -38χρονη πλέον- Ursula Mayes.\nΈνα καθαρόαιμο army brat, από πατέρα Τσερόκι, που ξεκίνησε ως make up artist πριν μετακομίσει στην Καλιφόρνια και γίνει μοντέλο (γνωστή και από τις εμφανίσεις της στον Jay Leno).\nΌπως Κορεατο-Τσεροκιανή, για να μην ξεχνιόμαστε, είναι και η φαντασμαγορική Moon Bloodgood του Falling Skies και του Terminator.\nΕπιστροφή στα army brats, ένα εκ των οποίων είναι και η η -γεννημένη στην Σεούλ- La’Shontae Heckard, που έκανε την θητεία της στην Αμερικάνικη αεροπορία πριν μπλέξει με το μόντελινγκ.\nΤέλος army brat είναι και η Morena Corwin, η πρώτη από τις μόλις δυο Κορεατικής καταγωγής Playmate (η άλλη είναι η Grace Kim το 2008) που έχουν σκάσει μύτη όλα αυτά τα χρόνια.\nΕιδική μνεία στην Kiko Mizuhara, την πιο δημοφιλή instagram star της Ιαπωνίας. Η εντυπωσιακή 26χρονη μοντελά (πρόσωπο της Shiseido και της Chanel), σχεδιάστρια και ηθοποιός (Attack On Titans), είναι Κορεατικο-Ιαπωνικής καταγωγής και γεννήθηκε στο Ντάλας.\nΗ δημοσίευση κοινοποιήθηκε από το χρήστη i_am_kiko (@i_am_kiko) στις Σεπ 8, 2017, 11:42πμ PDT\nΕνώ επίσης, όσον αφορά τις μιγάδες, γλυκύτατη είναι η 19χρονη Ουαλέζα (με μητέρα Κορεάτισσα) τραγουδίστρια Shannon Williams.\nΚαι, τέλος, η Καναδέζα pop star (Κορεατικής καταγώγης) Gina Jane Choi με αναλογίες που κόβουν την ανάσα.\nΟι insta star που κάνουν την διαφορά\nΕν αρχή η τριςχαριτωμένη Biblee, που ξεκίνησε ως μοντέλο και κατέληξε να είναι από τις πιο γνωστές τηλεοπτικές σταρ της χώρας, με μπόνους τους άνω των 7,2 εκ. followers που έχει στο instagram.\nΗ δημοσίευση κοινοποιήθηκε από το χρήστη 이성경 (@heybiblee) στις Αύγ 2, 2017, 3:44πμ PDT\nΜια διεθνών προδιαγραφών σταρ. Όπως ακριβώς συμβαίνει και στην περίπτωση της πλατινέ Soo Joo Park, μοντέλο και brand ambassador, που βλέπουμε εδώ στο φεστιβάλ της Βενετίας.\nΗ δημοσίευση κοινοποιήθηκε από το χρήστη Soo Joo (@soojmooj) στις Σεπ 4, 2017, 12:26μμ PDT\nH συνέχεια περιλαμβάνει μια σειρά από δημοφιλή μοντέλα που έκαναν το νομοτελειακό πέρασμα στην Κ-Pop ή την υποκριτική. Όπως η πανέμορφη Song Hye Kyo που φέρνει λίγο σε Ασιάτισσα Μόνικα Μπελούτσι.\nΗ δημοσίευση κοινοποιήθηκε από το χρήστη Hyekyo Song (@kyo1122) στις Φεβ 21, 2017, 11:42μμ PST\nH 34χρονη Lee Ha Nui (πάλαι ποτέ Μις Κορέα και νυν ηθοποιός και παρουσιάστρια) που βρέθηκε No1 στη σχετική λίστα 'Hottest Korean woman' του Playboy.\nΗ δημοσίευση κοινοποιήθηκε από το χρήστη 이하늬honey Lee (@honey_lee32) στις Νοέ 11, 2016, 4:17μμ PST\nΤέλος, από τα πολλά NSFW accounts Κορεάτισσων πάνω στα οποία πέσαμε πάνω, στα πλαίσια του ψαξίματος, ξεχωρίζουμε αυτά της -όνομα και πράγμα- Bad Girl Seon Ghye με τα υπέροχα τατού.\nΗ δημοσίευση κοινοποιήθηκε από το χρήστη (@bad_seonghye) στις Σεπ 5, 2017, 4:22μμ PDT\nΚαι εκείνο του εξαίσιου ring girl και bikini model Lee Jina που φαίνεται ότι δεν μασάει στα δύσκολα.\nΗ δημοσίευση κοινοποιήθηκε από το χρήστη "Bikini Angels"(@leejina.angel) στις Σεπ 5, 2017, 7:32πμ PDT\nΕνώ κάτι το ονειρικό και αισθησιακό έρχεται να προσθέσει στην συνταγή η Haneul, το όνομα της οποίας σημαίνει ουρανός στα κορεάτικα.\nΗ δημοσίευση κοινοποιήθηκε από το χρήστη Ha Neul (@haneulina) στις Αύγ 27, 2017, 9:13πμ PDT


ΑΕΚ: Η επίσημη φωτογράφιση (video) - SPORT365\nΑΕΚ: Η επίσημη φωτογράφιση (video)\nΗ επίσημη φωτογράφιση της ομάδας της ΑΕΚ για την αγωνιστική περίοδο 2016-17 "κυκλοφορεί" ήδη στα ΜΜΕ και στα social media της ΠΑΕ. Η ομάδα της ΑΕΚ με πλήρη σύνθεση και με την νέα της εμφάνιση, έτσι όπως την βλέπουμε και θα την δούμε σε όλο τον ποδοσφαιρικό χειμώνα που είναι σε εξέλιξη. Η φωτογράφιση αυτή έγινε πριν από λίγες μέρες στα Σπάτα και, όπως κάθε φορά, ήταν μια διαδικασία με πολύ ωραίες και χαλαρές στιγμές και με πολλά χαμόγελα. Ήταν ένα μικρό... πάρτι, στο οποίο πρωταγωνίστησαν οι ποδοσφαιριστές της ομάδας. Η κάμερα του ΑΕΚ TV ήταν εκεί και κατέγραψε τα πάντα. Απολαύστε το σχετικό βίντεο, όπως απόλαυσαν την εμπειρία οι ποδοσφαιριστές...


Τέλη κυκλοφορίας: Νέα παράταση, διπλάσια πρόστιμα – Ποια οχήματα εξαιρούνται | mononews\nCreta Farms: Τι απαντά η Impala στις καταγγελίες Κ. Δομαζάκη Διαβάστε περισσότερα\nΤέλη κυκλοφορίας: Νέα παράταση, διπλάσια πρόστιμα – Ποια οχήματα εξαιρούνται\n10 Ιανουαρίου 2017 07:44 Τελευταία ενημέρωση:9:00 πμ\nTο colpo grosso του Παπαέλληνα, έρχεται η λίστα mononews100, ποιον κοσμηματοπώλη έδειραν και ένα κουίζ για deal που έρχεται!\nΝέα παράταση τεσσάρων ημερών, δηλαδή μέχρι την ερχόμενη Παρασκευή 13 Ιανουαρίου, έδωσε το υπουργείο Οικονομικών για την αποπληρωμή των οφειλών στα τέλη κυκλοφορίας.\nΣε ανακοίνωσή του μάλιστα το αρμόδιο υπουργείο ανέφερε σχετικά «Το Υπουργείο Οικονομικών αναγνωρίζοντας τα προβλήματα που προκλήθηκαν ανά την Επικράτεια ύστερα από την εκδήλωση ακραίων καιρικών φαινομένων, προχωρά στην παράταση πληρωμής των τελών κυκλοφορίας για τέσσερις ακόμα ημέρες μέχρι και την Παρασκευή 13 Ιανουαρίου 2017. Διευκρινίζεται ότι η παράταση αφορά αποκλειστικά στην πληρωμή των τελών κυκλοφορίας και όχι στην κατάθεση πινακίδων».\nΣημειώνεται ότι άν δεν πληρώσει κάποιος εντός της νέας προθεσμίας τα πρόστιμα αναμένεται να είναι διπλάσια, ενώ πλέον δρομολογείται ως “ποινή” από το υπουργείο και η απαγόρευση της μεταβίβασης του οχήματός.\nΩστόσο, ακόμα και αν τα οχήματα δεν κινούνται, οι ιδιοκτήτες οφείλουν να πληρώσουν τα τέλη, εφόσον δεν έχουν φροντίσει να καταθέσουν πινακίδες ή να δηλώσουν διακοπή της κυκλοφορίας τους πχ λόγω κλοπής ή για άλλους λόγους.\nΑπό το υπουργείο επισημαίνεται ότι από την Τρίτη 10 Ιανουαρίου τα τέλη θα κοστίζουν διπλάσιο ποσό. Για παράδειγμα, αν κάποιος ιδιοκτήτης ΙΧ θα έπρεπε να είχε πληρώσει τέλη κυκλοφορίας ύψους 240 ευρώ έως σήμερα, από αύριο θα πρέπει να πληρώσει 480 ευρώ.\nΑναλυτικότερα, εάν δεν πληρώσει κάποιος εντός της νέας προθεσμίας – έως δηλαδή και τις 9 Ιανουαρίου- τα πρόστιμα αναμένεται να είναι διπλάσια, ενώ πλέον δρομολογείται ως “ποινή” από το υπουργείο και η απαγόρευση της μεταβίβασης του οχήματός.\nΠληρωμή με το μήνα αλλά όχι για όλους\nΤο υπουργείο προχωρά επίσης και στην εφαρμογή της περσινής “πατέντας” για την καταβολή των τελών κυκλοφορίας σε μηνιαία αντί ετήσιας βάσης. Υπενθυμίζεται δε, ότι πέρυσι που είχε εφαρμοστεί το μέτρο για τα τέλη κυκλοφορίας είχε δοθεί η δυνατότητα σε ενδιαφερόμενους κατόχους Ι.Χ. οχημάτων, αυτοκινήτων ή μοτοσικλετών, οι οποίοι τα έχουν θέσει σε ακινησία, και εξαιρετικά για το περσινό έτος , να άρουν την ακινησία καταβάλλοντας τα τέλη κυκλοφορίας ως εξής:\nΣτην ίδια εκπομπή, η υφυπουργός Οικονομικών κ. Παπανάτσιου μίλησε και για το αφορολόγητο διευκρινίζοντας ότι εξετάζεται το ενδεχόμενο να προσμετρώνται στο χτίσιμο του αφορολογήτου, οι λογαριασμοί του νερού και του ηλεκτρικού που θα πληρώνονται με ηλεκτρονικά μέσα (κάρτες και web banking). Ωστόσο δε δόθηκαν περισσότερες πληροφορίες.\nΝόμιμοι τρόποι για να μην πληρώσετε τα τέλη κυκλοφορίας\nΩστόσο υπάρχουν και νόμιμοι τρόποι για να μην πληρώσετε τα τέλη κυκλοφορίας. Η ακινησία είναι ο ένας τρόπος να μην πληρώσει κάποιος τέλη κυκλοφορίας. Ο άλλος είναι να αντικαταστήσει το παλιό αυτοκίνητο με ένα νέο, χαμηλών εκπομπών ρύπων. Θυμίζουμε ότι μέχρι 90 γραμμάρια Co2 έχει μηδενικά τέλη.\nΑναφορικά με την ακινησία, σημειώστε πως αυτό το δικαίωμα το έχουν όλοι οι ιδιοκτήτες, στη χρονική διάρκεια που παράλληλα πληρώνονται τα τέλη κυκλοφορίας., δηλαδή μέχρι 31 Δεκεμβρίου. Αν δοθεί παράταση για την πληρωμή των τελών, αυτομάτως δίδεται και για την κατάθεση των πινακίδων.\nΤι χρειάζεται ο ιδιοκτήτης για να καταθέσει της πινακίδες του στην εφορία;\n1) Άδεια κυκλοφορίας του αυτοκινήτου\n5)Αποδεικτικό ότι έχουν πληρωθεί τα τέλη της προηγούμενης χρονιάς.\nΤα 49 μοντέλα που δεν πληρώνουν τέλη\nΠαρά την κοινή αντίληψη πολλών, δεν είναι μόνο τα ηλεκτρικά ή υβριδικά μοντέλα αυτοκινήτων που δεν πληρώνουν τέλη κυκλοφορίας. Μάλιστα, στην ελληνική αγορά υπάρχουν αρκετά αυτοκίνητα, από όλες σχεδόν τις κατηγορίες, που δεν πληρώνουν.\nΣε αυτή την κατηγορία ανήκουν τα εξής:\nBMW i3 0 g/km\nFord Fiesta 1.5 diesel ECOnetic 82 g/km\nFord Focus 1,5 ECOnetic 105 PS 88 g/km\nMercedes B 250e 0 g/km\nPeugoet 108 1,0 VTi 68 PS 88 g/km\nVolvo V60 Hybrid 48 g/km\nVolvo XC 90 T8 Hybrid 59 g/km.\nΔΙΑΒΑΣΤΕ ΑΚΟΜΑ: Νέα επέλαση του χιονιά- Πού θα χτυπήσει τις επόμενες ώρες – Αναλυτικές προβλέψεις για τις πέντε μεγαλύτερες πόλεις της χώρας\nΔΕΙΤΕ ΕΠΙΣΗΣ: Στα λευκά και με ισχυρό παγετό η Αθήνα- Πού έχει διακοπεί η κυκλοφορία\nΜΗ ΧΑΣΕΤΕ: Φώτης Μπόμπολας: Θέλει να πάρει τζάμπα τον ΔΟΛ


Καρίκης: Δώσαμε λύση χωρίς ανούσιες δηλώσεις και φωτογραφίες - Rodos Info News\nΑρχική » Ιστολόγιο » Καρίκης: Δώσαμε λύση χωρίς ανούσιες δηλώσεις και φωτογραφίες\nΚαρίκης: Δώσαμε λύση χωρίς ανούσιες δηλώσεις και φωτογραφίες\nΔύο ημέρες μετά την λύση στο θέμα της άτυπης κατάληψης στο χώρο των σφαγείων, θέλω να εκφράσω την ικανοποίηση μου γιατί λύθηκε κατά τον τρόπο που επιθυμούσαμε ως δημοτική αρχή. Καταφέραμε να δοθεί η καλύτερη λύση με βάση τις ανθρώπινες αξίες αλλά ταυτόχρονα και το καλύτερο για τη Ρόδο μας.\nΓια 18 μήνες προσπαθήσαμε για τη λύση, χωρίς ανούσιες δηλώσεις και φωτογραφίες σ’ ένα χώρο που άνθρωποι ταλαιπωρήθηκαν, φωτογραφίες από ανθρώπους που θέλησαν να προβληθούν ως μέρος της λύσης, ενώ όλο το διάστημα ήταν απόντες.\nΘα ήταν παράλειψη μου να μην ευχαριστήσω δημόσια για τη μεγάλη και συνολική προσπάθεια τους και το καλό αποτέλεσμα το Δήμαρχο μας, τον Περιφερειάρχη, το Βουλευτή Γιάννη Παππά και τους υπολοίπους τέσσερις βουλευτές που ήταν κοντά μου.\nΙδιαίτερη μνεία και ευχαριστίες στο Ροδίτη και στη Ροδίτισσα που εθελοντικά προσέφεραν τα πάντα αλλα και στις δύο «ψυχές» αυτής της εθελοντικής προσπάθειας, τον Ντινο Μαντικό και το γιατρό και πρώην δημαρχο μας Σάββα Καραγιάννη. Αυτοί οι άνθρωποι έφεραν με την προσπάθεια τους κοντά στο πρόβλημα και τους υπολοίπους. Προσωπικά σε επόμενο διάστημα θα προτείνω στο δήμαρχο Ρόδου να τιμηθούν για τις ανθρωπιστικές αξίες που μετέδωσαν όχι μόνο στο νησί μας, αλλά και πολύ έξω από αυτό.\nΟ αντιδήμαρχος Παιδείας, Προσχολικής Αγωγής & Μετανάστευσης Ευστράτιος Καρίκης


ΑρχικήΚοινοβουλευτικό ΈργοΕισηγήσεις26.05.2011: Εισήγηση για την επιτροπή δημόσιου χρέους\nΚυρίες και κύριοι συνάδελφοι, η κοινοβουλευτική πρωτοβουλία του ΣΥΡΙΖΑ νομίζω ότι θα είχε ωφέλεια αν αρπάζαμε όλοι την ευκαιρία –και δεν μιλώ για τα κόμματα, μιλώ για όλους τους Βουλευτές του ελληνικού Κοινοβουλίου- να τοποθετηθούμε πάνω σε ένα μείζον εθνικό και κοινωνικό θέμα. Έχω την εντύπωση ότι η αναδρομή και η τεχνοκρατική προσέγγιση της πορείας του δημοσίου χρέους δεν εξυπηρετεί την ελληνική κοινωνία. Σήμερα έξω από εδώ γίνεται μια κοσμογονία. Υπερβαίνει τις πολιτικές διαδικασίες και τις κοινοβουλευτικές διαδικασίες η κοινωνική πορεία των πραγμάτων. Και διερωτώμαι αν όλοι δεν έχουμε την υποχρέωση να καταγράψουμε υπεύθυνα μέσα σε αυτή την Αίθουσα την υποχρέωση που έχουμε να συμβάλλουμε στην αντιμετώπιση της εθνικής, της κοινωνικής, και της εν ευρεία έννοια κρίσεως που υπάρχει μέσα στην ελληνική κοινωνία.\nΘα προτείνω και κάτι συγκεκριμένο. Δεν θέλω να κάνω εδώ θεωρητική ανάλυση των πραγμάτων, γιατί υπάρχουν και συγκεκριμένες πολιτικές και κοινωνικές ευθύνες πια εξατομικευμένες για τον καθένα από εμάς. Εγώ στο πλαίσιο της λειτουργίας της αστικής κοινοβουλευτικής δημοκρατίας και έχοντας την τιμή να εκπροσωπώ τους συμπολίτες μου από τη Λακωνία εδώ στην Αίθουσα αυτή, που τη θεωρώ ιερή, θα καταγράψω την άποψή μου.\nΆραγε ποιος αμφισβητεί ότι σήμερα υπάρχει μια τεράστια κρίση, κρίση κοινωνική, οικονομική, θεσμική, πολιτική η οποία επιβαρύνεται ακόμα περισσότερο από την κυρίαρχη θέση την οποία έχει ο ελληνικός λαός σε όλα τα κόμματα, σε όλες τις παρατάξεις, παντού, οριζόντια και κάθετα, γιατί του έχει πληγωθεί το κοινό περί δικαίου αίσθημα; Αν βάλετε δε και τα προβλήματα της διάρρηξης της εθνικής συνοχής και κοινωνικής συνοχής από την τεράστια έκρηξη του μεταναστευτικού προβλήματος, αντιλαμβάνεστε κάτω από ποιο εκρηκτικό βήμα καλείται σήμερα η Κυβέρνηση, κύριε Υπουργέ, να αντιμετωπίσει κάποια θέματα.\nΗ βασική σας υποχρέωση είναι να εξασφαλίσετε στον ελληνικό λαό ασφάλεια και σταθερότητα. Δεν το κάνετε και θα είστε υπόλογοι γι’ αυτό πάρα πολύ σύντομα. Η εξασφάλιση της σταθερότητας και της ασφάλειας της λειτουργίας του ελληνικού πολιτεύματος και της σωστής οργάνωσης της ελληνικής κοινωνίας δεν είναι ένα θεωρητικό κατασκεύασμα. Ανάγεται στις πρωτογενείς πολιτικές σας υποχρεώσεις. Και οφείλετε να πάρετε πρωτοβουλία και να καταγγείλετε την Αντιπολίτευση αν δεν ανταποκριθεί στην πρόσκληση. Θα πρέπει να δώσετε συγκροτημένη θεσμική διέξοδο στα τεράστια οικονομικά και κοινωνικά προβλήματα της ελληνικής κοινωνίας. Φοβάμαι ότι οι σκοπιμότητες σας έχουν ξεπεράσει.\nΕίναι αδιανόητο σήμερα να μην τηρείται το Σύνταγμα. Διάβασα ανεβαίνοντας επάνω το άρθρο 120 του Συντάγματος. Η υποχρέωση αυτή δεν ανήκει μόνο στους Έλληνες πολίτες που οφείλουν να υπερασπίζονται με τον πατριωτισμό τους το Σύνταγμα της χώρας. Αναφέρεται και στο κόμμα σας το οποίο ασκεί την κρατική εξουσία αυτή τη στιγμή. Άραγε τηρείτε το άρθρο 120 του Συντάγματος; Υπάρχει ή δεν υπάρχει συνεταιρισμός της λαϊκής κυριαρχίας και της υπονόμευσης των τριών λειτουργιών εξουσίας του κράτους, της νομοθετικής και της εκτελεστικής με βάση τις όποιες αποφάσεις που έχετε πάρει έστω και κατ’ ανάγκη; Το έχετε αναλογιστεί αυτό το πράγμα;\nΣας καταγράφω αυτή την άποψη για να σας κάνω κοινωνό μιας προσωπικής άποψης που λέει ότι η τήρηση του Συντάγματος είναι υποχρέωση όχι μόνο των Ελλήνων που μαζεύονται έξω εδώ στην πλατεία Συντάγματος και σε όλες τις πλατείες της χώρας αλλά πρώτιστα της Κυβέρνησης και των πολιτικών κομμάτων. Και αυτή η διέξοδος η θεσμική που πρέπει να δώσετε με τη συνεπικουρία και τη δική μας έχει ονοματεπώνυμο.\nΤο πρώτο που πρέπει να κάνετε για να τηρήσετε το Σύνταγμα είναι να δεσμευτείτε στη Βουλή των Ελλήνων πότε θα γίνουν εκλογές. Δεν υπάρχει μεγαλύτερη αστάθεια και ανασφάλεια όταν λειτουργείτε εκβιαστικά τώρα, όπως λειτουργήσατε και στις αυτοδιοικητικές εκλογές. Και εκβιάζετε τους Έλληνες λέγοντας ότι θα πάμε σε εκλογές αν δεν τηρήσετε όσα σας λέμε. Αυτά λέτε στην ουσία. Μα διέξοδος θεσμική, κύριε Σαχινίδη, είναι –για την Κυβέρνηση σας μιλάω αυτή τη στιγμή- να τηρήσετε το Σύνταγμα.\nΔεύτερον, έχετε υποχρέωση να μπείτε μπροστά στην προσπάθεια η οποία πρέπει να γίνει για την διέξοδο από την κρίση κυρίως σε ότι αφορά την αποκατάσταση της νομιμότητας στη λειτουργία των μέσων μαζικής ενημέρωσης, τα οποία ποδηγετούν την Κυβέρνηση λόγω της αδυναμίας της και χειραγωγούν την κοινή γνώμη.\nΤρίτον, έχετε υποχρέωση να πάρετε πρωτοβουλία να ανασυστήσετε το διοικητικό μηχανισμό της χώρας, τη δημόσια διοίκηση. Οποιαδήποτε απόφαση παρθεί από οποιαδήποτε Κυβέρνηση εάν δεν ξαναλειτουργήσει όπως πρέπει να λειτουργήσει ο δημόσιος τομέας, τίποτα δεν θα επιτευχθεί. Έχετε υποχρέωση να πάρετε πρωτοβουλία, όπως και η Βουλή και τα κόμματα και η δικαιοσύνη, να αποκαταστήσουμε το τρωθέν περί δικαίου αίσθημα του ελληνικού λαού. Αυτά όλα αποτελούν θεσμικές διεξόδους. Αυτές οι αλήθειες πρέπει να ειπωθούν προς τα έξω.\nΌσον αφορά τη συναίνεση την οποία ζητάτε κάθε στιγμή, αναρωτιέμαι εδώ δημόσια, καλόπιστα: Σε τι σας εμπόδισε η Αντιπολίτευση δεκαεννέα μήνες τώρα να κάνετε τη δουλειά σας;\nΓιατί δεν μειώσατε το δημόσιο χρέος; Άρα, κάτι λάθος συμβαίνει. Σας φταίει η έλλειψη συναίνεσης; Σας εμπόδιζε κανένα κοινοβουλευτικό κόμμα να κάνετε καλά τη δουλειά σας;\nΕδώ σας εκφράζω πατριωτική άποψη και σας λέω: Αφήστε τα πολλά λόγια και κοιτάξτε να κάνετε καλά τη δουλειά σας. Αν κάτι μας έδωσε την ευκαιρία να κάνουμε ο ΣΥ.ΡΙΖ.Α., ο οποίος για εμένα δεν έχει την πλήρη κοινωνική και πολιτική νομιμοποίηση να λέει ότι λέει, διότι θα σας θυμίσω κάτι, μια παραφθορά μιας λέξης ενός αποφθέγματος του Μαο Τσε Τουνγκ, ο οποίος έλεγε: «Μεγάλη αναταραχή, υπέροχη κατάσταση». Ο πρόεδρός σας είπε: «Μεγάλη φασαρία, πολύ ωραία κατάσταση». Θα πρέπει να αποφασίσετε εν πάση περιπτώσει και να καταλάβετε ότι εδώ που έχει φτάσει σήμερα η πατρίδα μας έχετε και εσείς χρέος υπεύθυνης κοινωνικής και πολιτικής συμμετοχής να αντιμετωπίσουμε τα προβλήματα του τόπου αυτού. Διότι το μήνυμα το οποίο βγαίνει από τις πλατείες της ελληνικής επικράτειας είναι ότι όλα αυτά τα ιδεολογήματα που διαχρονικά διαστρέβλωσαν τη λειτουργία και την πολιτική και τη θεσμική μέσα από τις διαχρονικές κυβερνήσεις έχουν χρεοκοπήσει.\nΤα ιδεολογήματα αυτά έχουν μπει στο χρονοντούλαπο της ιστορίας. Τώρα είναι ευθύνη για όλους, με πρώτη τη δική σας Κυβέρνηση, αγαπητέ κύριε Υπουργέ, η οποία δεν θα πρέπει να επαναλάβει το ολέθριο λάθος -και με αυτό κλείνω, αξιότιμε κύριε Πρόεδρε- το οποίο έκανε το 2009. Όταν οδηγήσατε τη χώρα σε εκλογές με αφορμή και πρόσχημα την εκλογή του Προέδρου της Δημοκρατίας, προσφέρατε κακές υπηρεσίες στον ελληνικό λαό. Πήρατε την εξουσία. Μην επαναλάβετε το ίδιο λάθος. Μπορούσατε να είχατε αφήσει να τηρηθούν οι συνταγματικές προθεσμίες και να μην πάρετε την εξουσία και μετά να προσπαθήσετε να ρίξετε τα βάρη σε όλους τους προηγούμενους. Δεν είναι υπεύθυνη πολιτική αυτή. Υπεύθυνη πολιτική είναι η υπέρβαση της πολιτικής ευθύνης και η στράτευση στην προάσπιση των αληθινών συμφερόντων του ελληνικού λαού.»


Τι τρώνε οι αθλητές των Ολυμπιακών Αγώνων; | i Trofi\nΓνωρίζουμε ήδη ότι το πρωινό είναι το πιο σημαντικό γεύμα της ημέρας. Οι Ολυμπιονίκες καταναλώνουν το πρώτο γεύμα τους περίπου 30 λεπτά αφότου ξυπνήσουν. Ο οργανισμός μας ευαισθητοποιείται στην ινσουλίνη μετά από το πρωινό. Η ευαισθησία στην ινσουλίνη αναφέρεται στο πόσο καλά το σώμα ανταποκρίνεται στην ορμόνη αυτή. Όταν καταναλώνουμε τις περισσότερες από τις θερμίδες νωρίτερα μέσα στην ημέρα, η συνολική θερμιδική πρόσληψη καθ 'όλη τη διάρκεια της ημέρας μειώνεται. Το ίδιο ισχύει και για τους Ολυμπιονίκες που συνηθίζουν να καταναλώνουν για πρωινό μια ομελέτα με λαχανικά και κομμάτια κοτόπουλου ή την μπριζόλα που περίσσεψε από την προηγούμενη νύχτα πριν, μαζί με φρέσκα μούρα και κομμάτια μπανάνας. Επειδή το σάκχαρο του αίματος είναι αρκετά χαμηλό όταν ξυπνάμε το πρωί, χρειάζεται μια ισχυρή δόση ενέργειας για να «ξυπνήσει» το σώμα, ειδικά όταν πρέπει να ανταπεξέλθει σε μια έντονη προπόνηση.\nΠροφανώς, αυτοί οι αθλητές χρειάζονται μια μεγάλη ποσότητα πρωτεϊνών για να διατηρήσουν, να επιδιορθώσουν και να αναπτύξουν τη μυϊκή μάζα που είναι αναγκαία για να αντιμετωπίσουν τους ανταγωνιστές τους. Η πρωτεΐνη παίζει επίσης σημαντικό ρόλο στη διατήρηση ενός υγιούς ανοσοποιητικού συστήματος. Γι 'αυτό τα φιλέτα σολομού ή κοτόπουλου στη σχάρα αλλά και τα αυγά και το γιαούρτι κυριαρχούν στη διατροφή τους. Περίπου το 30% της διατροφής ενός επαγγελματία αθλητή θα πρέπει να αποτελείται από άπαχες πρωτεΐνες.


Αντώνης Μαρκαντώνης 06/03/2020 | 23:10\nΚακό πρόσωπο παρουσίασε κόντρα στη Μονπελιέ την προηγούμενη αγωνιστική, όπου γνώρισε εύκολα την εκτός έδρας ήττα με 3-0. Η ήττα αυτή έβαλε τέλος στο θετικό σερί 4 αγωνιστικών που μετρούσε η ομάδα του Λορί, ενώ παράλληλα η διαφορά της από την 4άδα αυξήθηκε στους 8 βαθμούς.\nΕκτός σταθερά ο Σασί, στα πιτς επέστρεψε και ο Ν'Ντουρ.\nΊδρωσε ελαφρός για ένα ημίχρονο κόντρα στη Ντιζόν εντός έδρας την προηγούμενη αγωνιστική, ωστόσο ανέβασε στροφές όσο χρειάστηκε για να επικρατήσει τελικά με 4-0. Το τρίποντο αυτό αύξησε το θετικό σερί για την ομάδα του Τούχελ στα 15 ματς, ενώ παραμένει σταθερά στην κορυφή και στο +13 από την 2η Μαρσέιγ. Την Τετάρτη αντιμετώπισε τη Λυών για τα ημιτελικά του κυπέλλου, όπου πανηγύρισε την πρόκριση επικρατώντας άνετα με 5-1 εκτός έδρας.\nΣταθερά εκτός ο Τιάγκο Σίλβα, με τους Ντιαλό και Γκεγέ να είναι φρέσκες απώλειες αλλά τους Νειμάρ και Βεράτι να είναι στην αποστολή.\nΣτο Over 2.5 τα 8 τελευταία της σε πρωτάθλημα, Κύπελλο και Τσάμπιονς Λιγκ.\nΤην έδρα του στην οποία παραδοσιακά βάζει δύσκολα στους Παριζιάνους, θέλει να εκμεταλλευθεί σήμερα το Στρασβούργο, για να κάνει την έκπληξη και να μειώσει τη διαφορά του από την 4άδα. Η Παρί Σεν Ζερμέν από την άλλη έρχεται με στόχο να δώσει συνέχεια στο θετικό σερί που τρέχει, όμως σίγουρα το μυαλό της θα είναι στον επαναληπτικό κόντρα στη Ντόρτμουντ. Σίγουρα το φαβορί για τη νίκη είναι η ομάδα του Τούχελ, όμως με τα δεδομένα που υπάρχουν σκέφτομαι την κόντρα της. Δε θα βιαστώ και θα περιμένω ωστόσο να δω εικόνα στο live. NO BET